
JLiiquorum,  qui  in  pleurae  cava  morboso  modo  effunduntur,  indo¬ 
les  varia  est,  cujus  varietatis  jam  Hippocrates  et  mentionem  fecit 
et  discrimina  diagnostica  constituit,  scilicet  fluidi  alicujus  aquosi 
et  puris.  Praeter  haec  duo  fluida  veteres  nullius  cognitionem  per¬ 
ceperunt,  alteroque  invento  morbum  hydrothoracem,  altero  empy¬ 
ema  nominarunt.  Posterioris  autem  aetatis  medici,  praesertim  quum 
thoracis  parucentesis,  jam  diu  omnino  neglecta  denuo  in  auxilium 
saepius  vocaretur,  praeter  fluida  allata  etiam  alia  exstare  edocti 
sunt.  Attamen  nomina  eadem  adhuc  in  usu  tenuerunt;  quum  au¬ 
tem  medici  hydrothoraci  majorem  effusionum  numerum  adscribe- 
rent,  ut  ex  P.  Frankii  definitione  elucet,  qui  dicit,  variam  apud 
hydrothoracicos  post  mortem  liquidi  morbosi  esse  conditionem:  pel¬ 
lucidum  hic  et  subflavum,  alias  virescens  aut  turbidum  et  crassum, 
in  chronica  adfectione,  in  acuta  vero  plerumque  puriforme,  filis 
albis  ac  pseudomembranulis  remistum  vel  et  cruore  tinctum  est;1) 
empyema  autem  puris  inter  pulmonem  ac  pleuram  in  cavo  thora¬ 
cis  collectionem  vocat2).  Chirurgi  contra  unamquamque,  quae  iis 
paracentesin  instituendam  indicat,  in  pleurae  cavo  colluviem  em¬ 
pyema  dicebant  et  hoc  sub  nomine  colligebant  empyema  purulentum, 
sanguineum,  aquosum,  aeriforme,  unde  eorum  statuum  morboso¬ 
rum  nomen  empyematis  chirurgorum  derivatur.  Quamvis  igitur  nomen 
morbi  parvi  sit  momenti,  dummodo  ratio  bene  intelligatur,  hac  ipsa 
de  causa  res  hoc  in  casu  majoris  ponderis  est,  quum  confusio  ista 
ex  ipsa  ignorantia  vel  parum  accurata  cognitione  veterum  de  di¬ 
versa  indole  fluidorum  in  cava  pleurae  effusorum  proficisceretur, 
praesertim  autem  ex  eo,  quod  pleuritidis  haud  accuratam  veram- 
que  habuerint  cognitionem.  Morgagni  enim  facile  primus  plcuri- 

1)  De  curand.  liom.  morb  Cl.VI,  Ord  II,  Gen.  I.  §>  739, 

2)  L.  eod.  Cl.  II,  Ord.  III,  Gen.  I.  §.  196. 

tidem  idiopathicam  exsistere  clare  demonstravit 3)  et  tunc  Laennec  i 
primus  contendit,  cum  quaque  pleuritide  exsudationcm  morhosam 
conjunctam  esse.4)  Liceat  igitur  quum  ad  fluidorum  effusorum  j 
indolem  accuratius  distinguendum  tum  ad  signa,  quibus  praeser¬ 
tim  cognosci  possint,  nonnulla  afferri 

De  exsudato  pleuritico . 

In  quaque  pleurae  inflammatione  lympha  coaguiahilis,  qua 
pseudomembranae  conformantur  et  fluidum  seroso-lymphaticum  ex¬ 
sudantur  idque  in  ipso  inflammationis  initio,  ut  Laennec  hora  una 
modo  interjecta  exsudationis  signa  se  invenisse  contendat.5)  Au- 
tores  quidem  de  pleuritide  quadam  sicca  sermonem  faciunt,  in 
qua  lympha  tantum  coaguiahilis  fluida  autem  nulla  morbose  exha¬ 
lentur  (alio  sensu  veteres  medici  pleuritidem  humidam  eam  nomi¬ 
narunt,  in  qua  sputa  ejiciebantur,  siccam  eam,  in  qua  desidera¬ 
bantur,  ut  est  jam  apud  Hippocratem  „  morbus  lateralis  sine  sputo 
ex  siccitate  eontingit“  6),  sed  de  ejus  ratione  inter  se  non  con¬ 
sentiunt.  Laennec  enim  eam  raram  esse  contendit  signaque  ejus 
tantum  in  conspectum  venire,  si  aut  secretum  jam  resorptum  sit 
aut  pulmones  indurati  ambituque  aucti  secretionem  pleurae  mecha¬ 
nico  modo  prohibeant.7)  Stokes  contra,  eam  quum  primaria  modo 
tum,  si  pleura  sympathice  affecta  sit,  nasci  confirmat.8)  Andral 
pleuritidem  siccam  semper  partialem  esse  asserit.9)  Williams  so¬ 
lus  docet,  quoddam  in  pleuritidis  initio  stadium  esse,  in  quo 
secretio  pleurae  normalis  non  solum  non  aucta,  sed  diminuta  sit.10) 
Sed  observationes  de  hae  re  accuratiores  docuerunt,  in  ipso  pleu¬ 
ritidis  initio  secreti  serosi  pleurae  normalis  et  copiam  et  consisten¬ 
dam  paullo  auctam  esse,  quod  tamen  apud  vivos  signis  pbysi- 


3)  De  sedib.  et  caus.  morb.  Ep.  XX.  No.  38,  ep.  21.  No.  37  sq. 

4)  Kranklieiten  der  Lunge  und  des  Herzens.  Aus  dem  Franz.  v. 
Meissner.  Leipz.  1832.  Theii  II,  pag.  75. 

5)  I.  c.  pag.  82. 

6)  Hippocrat.  oper.  omn.  a  Foesio  edit.  De  morbis.  Lib.  II,  p.  16. 

7)  l.  h.  pag  81. 

8)  Diagnose  und  Bebandlung  der  Brustkrankheiten.  Aus  d.  Engl. 
von  Buscli,  Brem.  1838.  pag.  717. 

9)  Cliniq.  medie.  Edit,  trois.  Par.  1834.  Tom.  IV.  pag.  411. 

10)  Vorlesungen  uber  die  Krankbeiten  der  Brust,  Deutsch  von 
Belirend.  Leipzig  1841.  S.  104. 

calibus  nondum  detegi  potest,  qua  de  re  facile  fieri  potuit,  ut  au- 
tores  supra  nominati  pleurilidem  quandam  siccam,  quae  non  ex¬ 
sistat,  probarent.11) 

Exsudatum  igitur  liquidum,  quod  in  pleuritide  universali  a  tota 
pleurae  superficie  exhalatur  pro  legibus  physicalibus,  fundum  cavi 
thoracis  petit;  sin  autem  colluvie  crescit  copia,  mox  etiam  sublime 
ascendit.  Copia  autem  exsudati  non  minus  ejus  indoles  pendet  ab 
inflammationis  gradu,  qua  de  ratione  Laennec  affert,  exsudatum 
maximam  in  partem  subflavum,  per  se  quidem  pellucidum  parvis 
autem  puris  consolidati  et  pseudoplasmatum  fragmentis  turbatum 
esse.  Quo  vehementior  inflammatio  sit,  eo  majora  et  crasiora 
pseudoplasmatum  illa  fragmenta  esse;  apud  homines  autem  debi¬ 
liores  magisque  lymphaticae  constitutionis  seri  pellucidi  magnam 
adesse  copiam,  in  quo  parvae  tantum  particulae  pseudoplasmatum 
suspensae  inveniantur. 

Accuratius  Gcndrin  12)  producta  inflammationis  pleurae  experi¬ 
mentis  in  animalibus  vivis  institutis  investigavit  eaque  ex  tribus  prae¬ 
sertim  inflammationis  gradibus  diversa  invenit,  quae  nunc  afferam. 

In  mediocri  inflammationis  gradu,  qui  natro  muriatico  injecto 
excitatus  erat,  vasa  telae  cellulosae  subserosae  sanguine  magis 
impleta  inveniebantur,  pleurae  superficie  adhuc  pellucida;  simul 
copia  aliqua  limpidi,  subflavi  liquoris  secreta  erat  in  pleurae  cavum, 
quo  aperto  larga  copia  vaporis,  odorem  sanguinis  arteriosi  spar¬ 
gentis  emittebatur.  Die  sequente  pleura  materia  quadam  albumini 
simili  obducta  erat,  serum  pellucidum  subrubrum  exhalatum,  cujus 
copia  diversa  erat,  nunquam  autem  tanta,  ut  quartam  cavi  partem 
impleret.  Haec  exsudati  species,  inflammatione  sublata,  facile  re¬ 
sorbetur,  neque  apud  homines  procreata  statum  periculosum  reddit. 

Major  inflammationis  gradus  efficitur,  si  una  cum  iisdem  in¬ 
jectionibus  aere  athmosphaerico  introitus  in  cavum  thoracis  conce¬ 
ditur.  Tum  enim  jam  die  secundo  fragmenta  pseudoplasmatum  in 
pleurae  superficie  inveniuntur  et  sub  his  maculae  rubrae,  quae 
villis  rubris  cum  particulis  illis  cohaerent,  quod  organisationis  ini¬ 
tium  significat.  Nunc  parva  fluidi  serosi  copia  exhalatur,  simulae 
autem  hic  inflammationis  gradus  minuitur,  cavum  pleurae  celeriter 
larga  materia  puriformi  vel  pure  ipso  impletur.  Fere  idem  autem 


11)  Conf.  Hasse,  specielle  pathol.  Anat.  Tkl.  I.  pag.  230. 

12)  Anatoni.  Beschr.  der  Entz.  Aus  demFranz.  v,  Radius*  Lcipz. 

1828.  lr  Theil  pag,  83  sq.  * 

fit  inflammationis  gradu  aJhuc  magis  aucto;  tum  enim  pseudomem¬ 
branae  structuram  organicam  accipere  non  valent,  sed  partim  ge¬ 
latinosae  pleuram  obtegunt,  partim  large  effuso  turbato,  interdum 
puriformi  liquori  lobulos  et  globulos  conformantes  innant.  Hic 
status  descriptus  in  homine  si  adest,  periculosissimus  est  et  suffo¬ 
cationem  brevissimo  temporis  spatio  saepe  efficit.  Laennec  eum  i 
empyema  acutum  denominat.  Sin  autem  exsudati  copia  minor 
est,  quam  quod  statim  exitum  tristem  efficiat,  tamen  inflammatione 
sublata  ejus  resorptio  difficile* fit,  partim  quod  fluidum  organismo 
ipsum  valde  alienum  est,  partim  quod  vasa  resorbentia  pseudomem- 
branis,  quae  et  ipsae  structura  organica  carent,  quasi  clauduntur 
et  impediuntur,  quominus  directe  in  exsudatum  liquidum  agant. 
Si  Gendrin  tantum  inflammationis  gradum  brevissimo  tempore  ex¬ 
citabat,  tum  copiam  largam  vel  sanguinolenti  vel  sanguinei  fluidi 
effusam  inveniebat;  quae  pleuritidis  spdcies  etiam  apud  homines 
observata,  cum  tristissimo  plerumque  exitu,  a  Laennec  pleuresia 
haemorrhagica  nominatur  13).  Iste  putat  hoc  in  casu  haemorrha¬ 
giam  cum  pleuritide  conjunctam  esse,  Gendrin  autem  demonstrat, 
eam  a  vera  inflammatoria  impletione  telae  cellulosae  pleuraeque 
ipsius  proficisci,  quum  et  pleura  ipsa  et  pseudomembranae  fere 
ubique  rubefactae  sanguineque  perfusae  sint,  qui  aqua  delavari 
non  possit.  Andral  casus  duo  pleuritidis  haemorrhagicae  memo¬ 
rat14),  in  quibus  neque  causam  singularem  neque  symptomata 
insolita  praeter  inflammationis  vehementiam  et  decursum  citum  in¬ 
venit.  Sectione  instituta  in  altero  casu  sanguinem  omnino  cum 
sanguine  e  vena  misso  congruentem;  coagula  sanguinea  multa  in 
liquore  natantia,  pseudomembranas  quoque  omnino  rubras  vidit; 
in  altero  fluidum  sanguineum  eadem  indole  erat,  membranae  autem 
partim  rubrae  partim  albidae,  unde  Andral,  exsudationem  non 
primario  modo  sanguineam  fuisse,  concludit.  Hoc  etiam  Laennec 
affirmat,  pleuritidem  istam  haemorrhagicam  non  semper  inde  ab 
initio  talem  esse,  sed  interdum  eo  in  pleuritidis  stadio,  in  quo 
pseudomembranae  organicae  fiant,  nimia  naturae  mcdicatricis  ad 
organisationem  efficiendam  intentione  illam  exsudationem  sangui¬ 
neam  exoriri  et  his  sub  conditionibus  nullas,  ut  fieri  soleat,  cel¬ 
lulosas  membranas  conformari;  sed  magis  fibrosas  et  fibro -cartila¬ 
ginosas.  15)  Talis  pleuritidis  haemorrhagicae,  ut  ita  dicam,  se- 


13)  h  c.  pag.  88. 

14)  Cl.  med.  T.  IV.  Sect.  einq.  Obs.  XV  et  XVI. 

15)  Vid,  Laennec  1.  c.  obs.  XXXIV  et  XXXV. 

eundariae,  exemplum  etiam  apud  Morgagni  invenimus  l6} 5  mulier 
enim  quaedam  pleuroperipneumonia  laboraverat,  quae  feliciter  sa¬ 
nata  esse  videbatur,  quadragesimo  autem  die  post  morbi  initium 
difficultas  spirandi  cum  sensu  angustiae  et  suffocationis  ingruere 
coepit  sine  inflammationis  signis  aliis,-  die  inde  quarto  aegrota 
mortua  est,  cavum  pleurae  sinistrae  aqua  cruenta  omnino  repletum 
est  inventum. 

Hucusque  fluidi  in  pleuritide  acuta  effusi  rationem  descripsimus 
nec  non  ostendimus,  hoc  inflammatione  minuta  vel  sublata  retineri 
vel  augeri  posse,  qui  status  ejus  pleuritidis  chronicae  speciem 
complectitur,  quae  ex  acuta  proficiscitur.  Hane  autem  aut  ores  dis¬ 
cernunt  a  pleuritide,  quae  ab  initio  chronica  fuit,  in  qua  praeci¬ 
pue  et  saepius  quam  in  acuta  larga  fluidi  copia  effunditur.  Flui¬ 
dum  vero  hic  valde  afo  acuta  differt ;  nam  secundum  Laennec  17) 
fere  semper  magis  turbidum  est  et  multi  flocculi  parvi  albuminosi 
ei  immixti  sunt,  qui  interdum  speciem  materiae  purulentae  ei  tri¬ 
buunt  5  plerumque  odore  non  omnino  carent.  Hunc  statum  morbosum 
Laennec  empyema  chronicum  vocat.  Gendrin  contra  fluidum  in 
pleuritide  chronica  vix  aliud,  ac  in  acuta,  invenit 1S);  nam  etiam 
hic  in  gradu  mediocri  liquorem  serosum,  odorem  non  spargentem, 
interdum  gelatinosum;  in  gradu  vehementiore  turbidum,  aquosum, 
albescentem,  interdum  puri  formem  imrno  omnino  purulentum,  in 
vehementissimo  sanguineo -aquosum  vel  omnino  sanguineum  ob¬ 
servavit. 

Jam  transeamus  ad  pleuritidem  partialem  circumscriptam, 
cum  liquidi  effusione  conjunctam,  cujus  duae  imprimis  rationes  ob¬ 
servantur,  aut  fluidum  in  spatium  effunditur,  quod  membranis  ve¬ 
tustis  circumdatur,  aut  membranae  adhaerentes  conformantur  et 
simul  inter  eas,  novo  aliquo  inflammationis  insultu,  illud  infundi¬ 
tur.  Casum  talem  sat  memorabilem  Gendrin  observavit 19) ,  in  quo 
cavum  thoracis  sinistrum  tribus  laminis  horizontalibus  in  quatuor 
spatia  partitum  erat;  lamina  media  et  superior  fluidum  serosum, 
limpidum  intercludebat,  spatium  infimum  fluido  turbido,  flavescente 
completum  erat,  cetera  spatia  nil  continebant. 

16)  h  c.  ep.  XXII,  art.  22. 

17)  1.  c.  pag  111.  et  160. 

18)  1.  c.  §♦  283. 

19)  1  c.  pag.  141. 

De  empyemate. 

Materiae  purulentae  vel  puris  in  cavo  pleurae  colluvies,  sia 
adest,  empyema  vocamus,  quod  diverso  modo  nasci  potest.  In  1 
universum  jam  discernendum  est,  utrum  colluvies  illa  exsudato  ! 
pleuritico  primario  modo  procreetur,  an  ex  pure ,  quod  alio  loco  | 
secretum  in  cavum  pleurae  infundatur,  quod  si  fit  non  tam  pus 
infiltratum  ipsum  empyema  constituit,  quam  pleuritide  secundaria,  i 
ex  materiae  alienae  irritatione  exorta,  secretio  materiae  purulentae 
larga  efficitur.  Quod  autem  singulas  empyematis  species  attinet,  f 
haec  fere  discerni  possunt. 

1)  De  acuto  chronicoque  empyemate,  primaria  pleurae  inflam¬ 
matione  et  exsudatione  procreato ,  quod  a  veteribus  medicis  hydrops 
pleurae  purulentus  appellatur,  jam  supra  loeuti  sumus.  Jnter  cre¬ 
berrimas  gravissimasque  empyematis  species  autores  commemorant 
eam,  quae  in  phthisi  tuberculosa  pulmonum  observatur  et  tuber¬ 
cula  imprimis  superficialia  pleuram  irritantia  pleuritidem  cum  larga 
exsudatione  conjunctam  efficere  contendunt,  plerisque  autem  in  ca¬ 
sibus  empyema  in  tuberculosi  obveniens  caverna  disrupta  exoritur, 
quae  tamen  cavernarum  aperturae  saepe  tam  parvae  sunt,  ut  visum 
etfugiant,  qualis  casus  a  Morgagni 20)  descriptus  esse  videtur,  in 
quo,  sectione  instituta  dextrum  cavum  thoracis  pure  omnino  ple¬ 
num  inventum  est  (in  eoque  pulmo  adeo  compressus,  ut  princi¬ 
pio  deesse  videretur),  nullum  ulcus  in  tunica  pulmonum  deprehendi 
potuit  neque  in  pulmone  ipso  magnum  intus  ulcus  inventura  est, 
sed  nonnullis  tantum  in  locis  exigua  tubercula  parvam  puris  co¬ 
piam  emittentia.  Optandum  fuisse,  Morgagni  ipse  addit,  ut  de 
via  puris  e  pulmone  in  thoracis  cavum  statui  aliquid  liceret,  quum 
pleura  omnino  sana  esset.  Sententiae  prolatae  Stokes  quoque  re¬ 
spondit,  signa  exsudationis  pleuriticae  sine  fistula  pleurae  in 
phthisi  rarissime  obvenire  21.) 

2)  Haud  raro  inter  pseudomemhranam  pulmonem  obducentem 
ct  ipsum  pulmonem  materia  purulenta  colligitur,  quae  primo  qui¬ 
dem  intuitu  abscessum  pulmonis  aplissimum  mentitur,  sed  atten¬ 
tius  de  hoc  ipso  detersa,  visceris  superficiem  illaesam  ostendit, 
ut  jam  P*  Frank  22)  demonstravit.  Sin  igitur  ejusmodi  suppuratio 


20)  1.  c.  ep.  XXII.  art.  6,  7. 

21)  1.  c.  pag.  610. 

22)  l  c.  Cl.  II.  §•  186.  rag.  187, 

partialis  est,  pus  magis  accumulatum  pscudomembranam  tandem 
perforans  in  cavum  thoracis  diffuse  transfunditur  empyemaque  con¬ 
stituit.  Simili  modo  in  pleuritide  circumscripta  supra  commemo¬ 
rata  empyema  diffusum  gignitur  si  pus,  adhaesionibus  circumclu- 
I  sum,  earum  vi  resistendi  victa,  eas  perforat;  quod  tamen  rarius 
fit,  quum  plerumque  eveniat,  ut  exsudatum  liquidum  adhaesionibus 
inclusum,  ad  pectoris  parietes  primum  fluctuans,  deinde  magis 
magisque  auctum  pleuram  constalem  perforet  atque  inter  muscu¬ 
los  intercostales  et  cutem  infiltretur,  quod  a  chirurgis  empyema 
necessitatis  nominatur. 

3)  Pleura  costalis  vel  pulmonalis  autem  empyemate  libero, 
diffuso  etiam  perforari  potest,  quod  imprimis  in  pleurae  gangraena 
fit.  Otto  contendit  quidem,  gangraenam  membranarum  serosarum 
nunquam  per  se  et  primario  modo  observari,  sed  semper  secun¬ 
dario  et  cum  gangraena  organorum  vicinorum  conjunctam  23);  Por- 
tal  eam  etiam  non  observavit,  sed  Riolanum  aliosque  gangraenam 
pleurae  solius  primariam  observasse  affert  ?4);  Laennec  quoque 
negat,  se  in  pleuritide  acuta  eam  invenisse,  saepius  autem  in  de¬ 
cursu  pleuritidis  chronicae  exoriri  affirmat  25),  cui  etiam  Andral 
assentit.  Dignoscitur  pleurae  gangraena  maculis  vel  ex  virido 
brunneis  vel  subnigris  semperque  eam  sequitur  largum  exsudatum 
plasticum  et  liquidum,  quod  canescentem  exhibet  colorem,  odorem 
edit  foetidissimum  facileque  gas  aliquod  foetidum  exhalat,  unde 
venit,  ut  empyema  cum  pneumothorace  conjungatur;  et  tum  sanies  aut 
pleuram  pulmonalem  in  locis  gangraenosis  perforans  in  bronchia 
transfunditur  aut  per  costalem  et  musculos  intercostales  penetrans 
abscessum  inter  pleuram  cutemque  format.  Qualis  casus  sat  me¬ 
morabilis  apud  Stokes  invenitur,  ubi  initio  empyema,  paullo  post 
tumor  in  regione  epigastrica  observabatur;  quum  mense  praeter¬ 
lapso  tumor  emollitus  cutisque  livida  (anthrax)  facti  essent,  onco- 
tomia  instituebatur,  materia  large  emissa  speciem  gangraenosam 
exhibuit,  sectione  instituta  fistula  ex  hoc  loco  usque  in  thoracis 
dextri  cavum  manans  pleuraque  ei  vicina  gangraenosa  invenieba¬ 
tur  26).  Idem  autor  in  alio  casu  21)  gangraenam  pulmonis  dextri 


23)  Otto,  pathol,  Anatom.  l.Bd.  Berl.  1830.  pag.  9fi. 

24)  Portal,  Anat.  medicale  Tom.  5.  Paris  1S03.  §.  25. 

25)  Laennec  I.  c.  Bd.  II,  pag,  95, 

20)  i.  c.  pag.  832. 

27)  vid.  eod.  1.  pag.  829, 

invenit,  ubi  perforatio  pleurae  pulmonalis  empyema  acutum  procrea  ! 
vit;  paraceniesi  instituta  larga  copia  saniei  squalidae  subviridac  1 
evacuabatur,  morte  mox  insecuta  apertura  in  posteriore  inferiorei 
thoracis  regione  inveniebatur,  perquam  sanies  in  telam  cellulosam# 
viam  sibi  aperuerat  et  sub  cute  inter  peritonaeum  et  musculos  ab-4 
dominales  usque  ad  scrotum  manaverat.  Sed  nonnulli  quoque  casus 
observati  sunt,  in  quibus  sine  ullo  gangraenae  vestigio  exsudatum! 
liberum  pleuram  vel  costalem  vel  pulmonalem  disrupit.  Baillief 
ejus  modi  casum  affert  2S),  ubi  pus  ex  cavo  thoracis  per  multa  I 
iu  spatiis  intercostalibus  inventa  foramina  evacuabatur.  Andrall 
abscessum  thoracis  observavit,  ex  quo  arte  aperto  materiae  pu-  t 
rulentae  tanta  copia  per  plures  dies  effluit,  ut  ex  eo,  empyema  i 
verum  adesse,  concludi  liceret;  quod  necroscopia  bene  comproba¬ 
vit  29}.  Pleurae  autem  pulmonalis  ejusmodi  perforatio  tum  impri¬ 
mis  efficitur,  si  pleuris  in  loco  quodam  concretis  empyema  prohi¬ 
betur,  ut  totum  pulmonem  comprimens  totum  pleurae  cavum  occu¬ 
pet,  quo  fit,  ut  pars  pulmonis  fluido  adjacens  adhuc  permeabilis 
hoc  ip^o  prematur  et  irritetur,  tandem  emolliatur  et  perforetur. 
Foraminum  eo  exortorum  diameter  lineas  duas  vel  tres  excedere 
non  solet;  parenchyma  pulmonale  circumpositum  in  statu  hepatisa- 
tionis  griseae  vel  emollitionis  purulentae  invenitur  30).  Hi  status 
descripti  magni  sunt  ponderis  propterea  quod  altera  ex  parte  ad 
eventum  morbi  felicem,  natura  ipsa  procreatum,  ducere  possunt, 
cujus  rei  exempla  nonnulla  Andral  affert;  altera  autem  ex  parte 
statum  periculosiorem  reddunt,  quum  fistulis  illis  natis  introitus 
aeris  athmosphaerici  ad  cavum  thoracis  paretur.  De  ratione  au¬ 
tem,  qua  ejus  modi  perforationes  exoriantur,  sententiae  Gendrini 
assentiendum  esse  mihi  videtur,  qui  contendit,  his  in  casibus  sem- 
per  inflammationem  localem  telae  cellulosae  subserosae  aut  pseu- 
domembranae  jam  organisatae  ejus  causam  esse,  difficile  enim 
est  intellectu,  quomodo  fieri  possit,  ut  pleura  puri  ubique  pari 
modo  instanti  alteris  locis  minus  quam  alteris  resistat,  nisi  in  ipsa 
pleura  processus  ulcerosus  vel  gangraenosus  exstet. 

4)  Nunc  igitur  de  empyematis  loquamur  specie,  quae  aliunde 
proficiscatur.  Sin  abscessus  inter  pleuram  costalem  thoracisque 


23)  Anatomie  des  krankhaften  Baues  etc.  Aus  dem  Engl,  v.  Som 
mering.  2te  Aufl.  Wien  1805.  pag.  35. 

29)  Clin.  med.  1.  c.  obs.  XVI. 

30)  conf.  Ilasse  1  e  pag.  254» 

;utem  inflammatione  aliqua  musculorum  intercostalium  vel  telae 
-ellulosae  gignitur,  plerumque  quidem  is,  maturitatem  nactus,  ex¬ 
trinsecus  aperitur,  interdum  autem  accidit,  ut  pus  pleuram  perfo- 
ans  in  cavum  pleurae  effundatur,  cujus  modi  casus  Portal  nonnul- 
■  ios  affert  31).  His  in  casibus  etiam  facile  fleri  potest,  ut  per  fistu¬ 
lam  aer  in  cavum  thoracis  penetret  et  complicationem  empyematis 
num  pneumothorace  efficiat,  quod  Laennec  se  observasse  affirmat 
;  Majoris  sane  ponderis  est  empyema,  quod  nascitur  ex  perforatione 
ileurae  pulmonalis.  Ex  vetustissimus  jam  temporibus  hanc  empye- 
natis  speciem  saepissime  accidere  notum  erat;  sed  in  eo  veteres 
iprraverunt,  quod  eam  semper  ex  abscessu  pulmonum  derivarunt, 
jguem  rarissime  obvenire  nunc  constat.  Plerumque  caverna  tuber- 
sulosa  disrupta,  perraro  tantum  abscessus  verus  vel  ulcus  gan¬ 
graenosum  pulmonum  hujus  empyematis  causa  est.  His  in  casibus 
perforatio  pleurae  tussiendi  impetu  aut  forti  respiratione  fieri  solet, 
quam  sensus  aegri  ipsius  comitatur,  quasi  aliquid  in  pectore  dis- 
mmpatur,  cujus  rei  exemplum  sat  memorabile  Morgagni  jam  af¬ 
fert  3r):  adolescens  quidam  post  immodicas  equitationes  quum  ali¬ 
quam  diu  in  sinistra  thoracis  parte  eum  sensum  habuisset,  qui 
esse  sine  interna  compressione  non  poterat,  ibi  tandem  sensit  dis- 
rumpi  sibi  vas  quoddam  indeque  per  semihorae  spatium  in  regione 
ista  humoris  velut  ab  alto  in  pectoris  fundum  cadentis  stillicidium 
non  tantum  ab  eo  percipi,  sed  etiam  ab  adstantibus  audiri  potuit; 
irem  veram  autem  postea  comprobavit  humoris  in  eo  latere  con¬ 
gesti  quum  fluctuatio  in  agitatione  corporis  ab  ipso  aliisque  evi- 

© 

dentissime  percepta  tum  eductio  per  immissam  a  chirurgo  fistulam. 
Semper  hoc  in  casu  cum  empyemate  pneumothorax  complicatus 
est,  quum  etiam  aer  per  bronchia  disrupta  in  cavum  pleurae  pene¬ 
tret.  Copia  autem  aeris,  quae  in  cavo  retinetur,  varia  est;  sin 
enim  apertura  pleurae  minima  est  aut  liquore  effuso  ipso  aut  tho¬ 
racis  parietibus  concluditur,  tum  aer,  in  inspirationis  momento  ef¬ 
fusus,  reditu  intercluditur  atque  magisque  accumulatus,  pulmonem 
comprimit  semperque  crescentem  dyspnoeam  procreat  paucisque 
phoris  ad  mortis  limina  aegrotum  adducere  potest;  sin  autem  aper¬ 
tura  major  est  vel  tussi  vel  situ  mutato  aeri  reditus  conceditur 
mors  repentina  non  instat  sed  potius  pleura  in  dies  magis  irritata 
majorem  fluidi  copiam  secernit,  unde  magis  chronicum  empyema 


31)  Portal  1.  c.  Tom.  V.  pag.  25. 

32)  Ep.  anat.  med.  XVI.  art.  5. 


gignitur.  Jure  quidem  a  -nonnullis  vindicatur,  quod  cavernae  disi 
ruptione  facilius  empyema  necessitatis  procreetur;  quum  enim  tu 
bercula  emollientia  superficialia  plerumque  inflammationem  adjal* 
centis  pleurae  atque  inde  adhaesionem  circumscriptam  excitem  m 
ipsa  adhaesione  prohibetur,  quin  materia  in  cavum  pectoris  effmu 
datur,  nullusque  exitus  ei  conceditur,  nisi  per  pleuras  concreta t 
et  thoracis  parietes,  quod  Williams  in  sat  crassis  adhaesionibujp 
pluries  observavit  33).  Tamen  idem  concedit,  interdum  liquorem? 
istum  simul  cum  aere  in  ipsum  quoque  cavum  effundi,  qnod  tum 
imprimis  liat,  si  apex  modo  vomicae  thoraci  agglutinetur  et  ei <;■ 
laterali  illius  ruptura  materia  libere  prorumpat.  —  His  fere  variis  w 
modis  empyema  constituitur  vel  diffusum  vel  quod  dicunt  empyema 
necessitatis  vel  empyema  cum  pneumothorace  conjunctum,  quam-x 
vis  haud  dubium  sit,  etiam  aliis  rationibus  id  exoriri  posse,  ut 
Stokes  et  Carsweil  empyema  describunt,  quod  ex  hepatis  abscessui 
diaphragma  perforante  originem  duxit  34). 

Jam  transeamus  igitur  ad  descriptionem  anatomicam  earum  i 
fluidorum  accumulationum,  quae  non  ex  inflammatione  exoriuntur? 
proplereaque  a  Stokes  passivae  nominantur. 

'  >  I 

De  hijdroihorace. 

Jam  supra  commemoravimus,  a  veteribus  exsudatum  pleuriti¬ 
cum  hydrothoraci,  inflammatorio  quidem,  ad  numera  tum  esse;  quae 
autem  nostra  est  scientia,  eam  modo  fluidam  colluviem  hydro  tho¬ 
racem  appellare  possumus,  quae  exhibet  specimen  serosum,  lim¬ 
pidum,  floccis  tantum  innatantibus,  ex  seri  coagulato  albumine 
exortis,  turbatum,  pleura  ipsa  a  statu  normali  non  abhorrente, 
praeter  quod  in  summo  hydrothoracis  gradu  secundum  Laennec 
filamenta  albuminosa  firmitate  fere  pseudomembranarum  interdum 
pleurae  adhaerent,  quo  in  casu  hydrothorax  vix  ab  exsudato  pleu¬ 
ritico  discerni  potest.  Qua  descriptione  probata  constat,  frequen¬ 
tissime  quidem  obvenire  hydrothoracem  symptomaticum,  qui  gigni¬ 
tur  aut  in  hydrope  universali  aut  ex  morbis  organicis  cordis,  pul¬ 
monum  aliorumque  organorum  cumque  saepissime  mortem  brevi 
antecedere,  imo,  ut  Laennec  contendit  3S),  post  mortem  demum 


33)  Vorlesungen  etc.  pag.240. 

34)  Stokes  1.  c.  pag.  553. 

35)  Laennec  I,  c.  II,  pag.  178. 


13 


A 


exoriri  vel  saltem  augeri,  rarissime  aulem  observari  hydrothoracem 
diopathicum,  in  quo  praeter  symptomata  ab  ipso  eo  pendentia  ni¬ 
di  norbosi  neque  in  vivis  neque  in  mortuis  in  conspectum  venit, 
[ua  in  re  omnes  nostrae  aetatis  autores  consentiunt,  ita  utLaen- 
aec  rarissime,  Stokes  nunquam  euin  se  observasse  36)  confirmet, 
dem  Andral  afferat  „dans  la  tres  grande  majorite  des  cas  ou.  un 
panchement  existe  dans  la  plevre,  on  trouve  dans  la  plevre  des 
dgnes  evidens  d’inflammation ,  tires  de  la  presenee  des  fausses 
nembranes  de  la  nature  du  liquide  epanche  ou  enfin  de  1’aspect 
le  la  plevre  elle-meme.  De  la,  il  faut  conclure  que  1’epanche- 
nent  de  serosite  dans  les  plevres,  sans  inflammation  prealable  ou 
ans  obstacle  mecanique  a  la  circulation,  est  une  maladie  i  n  fini- 
rtent  rare  37).  , 

hi  '  • 

De  haemothorace. 

Effusio  sanguinis  vel  liquidi  sanguinolenti  in  cavum  pleurae, 
|uam  chirurgi  empyema  sanguineum  vocant,  haud  ita  raro  obser¬ 
vatur.  Jam  supra  pleurit  idem  haemorrhagicam  attulimus,  prae¬ 
terea  status  iste  efficitur  vulneribus  pectoris  penetrantibus,  aortae 
tnourysmatibus,  pneumorrhagiis,*  nonnullis  autem  in  casibus  hae- 
norrhagia  idiopathica  pleurae  observata  est,  quo  facto  sanguinis 
slementa  dissoluta  partim  reserbentur  partim  pneumothoracem  for- 
aant.  Lacnnec  causam  hujus  effusionis  diathesin  haemorrhagicam 
iffert,  Rokitansky  asserit  3S),  hyperaemia  congestionibusque  pleu- 
ae  maximam  in  partem  hydrothoracem,  interdum  autem  haemotho¬ 
racem  gigni.  Praeterea  causa  effusionis  sanguineae  affertur  des- 
urganisatio  pleurae  carcinomatosa  et  tuberculosa,  quae  haud  raro 
ibservatur. 

i 

De  'pneumothorace. 

A  sciptoribus  vetustioribus  pneumothorax  non  accuratius  de» 
scribitur,  quamvis  interdum  fluidum  aliquod  aeriforme  casu  quo¬ 
dam  in  cavo  thoracis  ab  ipsis  inventum  esse  narranti  sic  vidit 
[senflamm  in  operatione  empyematis  puris  loco  aerem  emitti  $  idem 


36)  Stokes  1.  c.  pag.  804. 

37)  Andral  Clin.  med.  T.  IV,  pag.  355. 

38)  Rokitansky,  Handbuch  der  pathoh  Anat,  III.  Bd.  1.  Lief. 
ien  1841.  pag.  44. 

P.  Frank  narrat  39),  felicem  fuisse  paracenthesin  in  homine,  ,ci 
pus  in  thoracis  cavo  haerere  putassent,  quo  ex  cavo  ne  guttul  I 
quidem  puris,  sed  aer  cum  strepitu  proruperit.  Hic  medicus  egrei 
gius  commemorat  quidem  in  capite  libri  eo,  in  quo  uberius  d 
pneumatosi  agit,  hanc  eodem  modo  ac  in  aliis  partibus  etiam  i  t 
cavo  thoracis  exoriri  posse,  tamen  imprimis  de  tympanitide  intes  ? 
tinali  loquitur  aliaque  negligit.  Primus  pneumothoracem  accura-' 
tius  Itard  tractavit  40),  qui  tamen  eum  semper  malum  secundarum! 
in  phthisi  pulmonum  esse  et  eo  nasci  contendit,  quod  colliquatio-i 


nem  telae  pulmonalis  pyogenia  occulta  sequatur  et  a  pure  secreti  r 
gas  exhalari. 


Tres  autem  sunt  rationes,  quibus  pneumothorax  procreari* 
potest;  aut  aere  athmosphaerico  intrante  aut  fluidis  inclasticis  in 
cavo  pectoris  contentis  in  elementa  dissolutis  aut  exhalatione  pleu¬ 
rae  ipsius. 

De  primo  pneumothoracis  genere  jam  locuti  sumus,  ubi  d 
fistulis  internis  et  externis  in  empyemate  exortis  egimus,  eadem 
species  obvenit  in  vulneribus  pectoris  penetrantibus,  de  quibus 
in  paracenthesi  petractanda  sermo  erit  et  hic  tantum  adhuc  adden¬ 
dum  est,  eam  etiam  procreari  vesiculis  pulmonalibus  vi  quadam 
mechanica  disruptis,  imprimis  autem  emphysematosis  41). 

De  altero  genere  etiam  saepius  jam  locuti  sumus;  hic  prae¬ 
terea  commemorandum  est,  id  et  in  haemothorace  et  in  phthisi  tu¬ 
berculosa  et  in  empyemate  gangraenoso  imprimis  accidere,  quod 
inde  fit,  quod  his  in  morbis  dyscraticis  exsudatum  quoque  indolis 
dyscratieae  est  eaque  de  causa  magis  ad  elementorum  dissolutio¬ 
nem  et  gasum  exhalationem  inclinat 

Restat  igitur  tertium  genus  a  Laennec  pneumothorax  idiopa¬ 
thicus  nominatum,  quod  extare  jam  ex  eo  colligi  potest,  quod  aliis 
membranis  serosis  gas  primario  modo  exhalari  constat.  Sic  P. 
Frank  42),  uberius  Morgagni  43J  demonstravit,  praeter  tympaniti- 
dem  intestinalem  etiam  abdominalem  exstare,  in  quo  liquor  aerius 
in  cavo  abdominis  vel  libere  vel  singulis  in  locis  in  organorum 


39)  P.  Frank  1.  c.  Cl.  VI,  gen.  I.  §.  730.  pag.  82.  (Mediolan.  1832  edit). 

40)  vid.  apud.  Laennec  1.  c.  T.  II,  pag.  182. 

41)  conf.  Stiemer  Diss.  inaugur.  de  emphysemate  pulm.  vesiculari. 
Begiom.  Men.  Decem.  1842.  pag.  10. 

42)  Franc  1.  nunc  cit.  pag.  153  sq. 

43)  Morg.  Epist.  med.  XXXVIII.  art.  24. 

jeritonaeo  detectorum  superficie  fluctuet 5  praeterea  Laennec  primus 
jmeumo  -  pericardiam  idiopathicam  proflavit  44).  Pneumothoracis 
jdiopathici  observationes  ipsae  quidem  rarissimae  sunt,  quarum 
uasdam  fere  fortuitas  apud  veteres  jam  supra  commemoravimus; 
sed  Riolan  unum  ejus  modi  casum  recte  diagnovit  et  felici  cum 
uceessu  paracenthesin  instituit  43);  Otto  saepius  pneumothoracem 
flservassa  persuasum  haflet  46}  putatque  ex  irritatione  quadam 
►leurae  morflosa  eum  gigni,  Laennec  saepius  in  sectionibus  in- 
ititutis  aerem  ex  thoracis  cavo  prorumpentem  vidisse  affirmat, 
praeterea  autem  nihil  morbosi,  praeter  quod  pleuram  magis  solito 
feiecam  invenit  47) ,  quam  ohservationem  etiam  Williams  confirmat, 
11  vivis  autem  nunquam  idiopathicum  pneumothoracem  se  dignovisse 
addit,  qua  de  causa  putat,  liquidum  aerium  iis  in  casibus  fluidis 
animalibus  post  mortem  exhalari  exosmosique  pulmonum  augeri» 
|n  libro  saepe  a  nobis  citato  Laennec  unum  tantum  casum  affert 4S) 
“meumothoracis  liquido  inelastico  simul  effuso  carentis  ipseque  du¬ 
bius  est,  an  hic  exhalatione  pleurae  an  ex  caverna  tuberculosa 
manaverit,  quae  exiguam  tantum  apicis  aperturam  exhibuerit,  quae 
Tacile  vi  mechanica  in  ipsa  sectione  nata  esse  potuit;  mihi  enim 
Sion  verisimile  videtur,  hoc  in  casu  pneumothoracem  aere  athmo- 
sphaerico  intrante  procreatum  esse,  quum  hic  semper  inflammatio» 
nem  pleurae  excitet,  cujus  ne  vestigia  quidem  Laennec  invenisse 
asserit;  gravius  Andrali  dubium  esse  videtur  in  casu  sat  memora¬ 
bili49),  ubi  apud  phthisicum  symptomata  pneumothoracis  pathogno- 
mica  decem  per  dies  perdurarunt,  tum  autem  loco  sat  circumscripto 
exsudatum  pleuriticum  dignoscebatur,  quo  aucto  symptomata 
pneumothoracis  paullatim  evanuerunt;  morte  paullo  post  insequente 
Bectio  cadaveris  colluviem  purulentam  ostendebat;  Andral  ipse 
initio  credidit,  gas  a  pleura  ipsa  exhalatum  fuisse,  in  editione 
autem  libri  posteriore  50)  hanc  sententiam  abjecit  atque  suspicatus 
est,  gas  fistula  editum  fuisse,  cui  nascendae  tubercula  superficialia 
occasionem  praebuissent» 


44)  Laennec  1.  c.  T.  II»,  pag.  273, 

45)  Id.  I.  c.  T.  II.  pag.  273. 

46)  Otto,  patii.  Anat.  I.  pag.  42. 

47)  Laennec  1.  c.  pag.  286. 

48)  Id.  1.  c.  obs.  XXXVI. 

49)  Andral,  Clin.  med.  Edicfc  III.  T.  IV.  pag,  531.  obs»  XXXIIL 

50)  Vid.  Not.  ad.  obs.  XXXIII.  in  pag.  ead. 

De  compressione  pulmonum . 

.  I 

Maximi  ponderis  in  morbis  supra  descriptis  status  pulmonum  i 
est.  Fluido  enim  in  cavum  pleurae  libere  effuso  pulmo,  nisi  ali—  I 
quid  impedit,  sursum,  retro  et  introrsum  i.  e.  radicem  versus  com-i 
primitur,  ita  ut  colunnae  vertebrali  mediastinoque  posteriori  adja¬ 
ceat:  in  acrumulationibus  autem  partialibus  pars  tantum  pulmonis! 
comprimitur  et  pars  libera  tum  aut  tectum  quasi  aut  fundum  ex-  i 
sudati  exstruit,  interdum  etiam  sinuosae  impressiones  in  substantia 
pulmonis  inveniuntur51).  Sin  autem  veteres  vei  recentes  adhae-  \ 
siones  compressionem  pulmonis  radicem  versus  impediunt,  tum  ad  i 
diversas  thoracis  regiones  comprimi  potest,  sic  interdum  ad  latus,  i 
scilicet  costis  adjacet,  interdum  in  anteriore,  inferiore  parte  inve-  * 
nitur,  interdum  modo  supra  modo  infra.  Andral  casum  sat  memo¬ 
rabilem  describit 52),  in  quo  pulmo  dexter  ad  tertiam  ambitus  partem  | 
compressus  erat;  tres  lobi  autem  exsudato  fere  seroso  usque  ad  i 
radicem  alius  ab  aliis  divisi  in  medio  fluido  innatabant.  Compres¬ 
sionis  gradus  pro  exsudati  copia  ita  differt,  ut  ad  quartam,  sex¬ 
tam,  octavam  et  majorem  ambitus  normalis  partem  comprimi,  immo  i 
omnino  paene  applanari  possit. 

Pulmo  empyemate  acuto  compressus  non  crepitat,  et  aquae 
fundum  petit,  sed  facile  disrampi  non  potest,  qua  re  a  pulmone 
hepatisato  differt.  Permeabilitate  vero  non  eget  telaque  compressa 
(revenue  sur  lui  meme  —  Gendrin)  haud  mutata  est  inflandoque 
ad  statum  normalem  redigi  potest:  pseudomembrana  pulmonem 
circumdans  non  impedit,  quominus  is  exsudato  remoto  rursus  ex¬ 
pandatur,  sed  pressione  aeris  denuo  intrantis  partim  disrumpitur, 
partirn  resorbetur.  Ia  chronico  vero  empyemate  tela  pulmonalis 
primo  in  subrubram,  musculis  similem  mutatur,  quamLaennec  carni- 
ficationem  pulmonis  nominat,  deinde  in  telam  ex  livido  brunneam, 
griseam,  corii  speciem  saepeque  folii  tantum  crassitudinem  exhi¬ 
bens53),  quo  in  statu  bronchi  coarctati,  aeri  omnino  inpermeabiles, 
vasa  deplanata,  sanguine  fere  carentia  inveniuntur.  Praeterea  hic 
pseudo  membranae  firmiores  sunt,  pulmonisque  expansionem  aut 
paullatim  modo  aut  omnino  non  permittunt,  tum  imprimis,  si  fibrosae 


51)  Vid.  Andral  1.  c.  pag.  564. 

52)  I.  c.  pag.  seq. 

53)  conf,  Rokitansky  1.  c.  pag,  45. 

vel  fibro  -  cartilaginosae  sunt,  quod  secundum  Laennee  in  pleuri- 
tide  haemorrhagica  accidit.  Mirandum  tamen  est,  pulmonem  per 
tantum  temporis  spatium  compressum  tamen  adhuc  explicari  posse, 
quod  experimenta  a  Schuh  instituta  docent,54)  qui  quum  aerem  in 
pulmones  pseudomembrana  octo  hebdomatum  tempus  non  excedente 
obductos,  mediocri  vi  inflaret,  eam  disrumpi  et  pulmonem  ad  in¬ 
tegritatis  volumen  redire  vidit.  Immo  aegrotorum  observatio  nos 
edocet,  idem  fieri,  quamvis  fluidum  secretum  post  complures  menses 
resorbeatur.  In  accumulationibus  certe  sic  dictis  passivis  hoc  ex¬ 
pansionis  pulmonum  impedimentum  desideratur,  ceterum  autem  pul¬ 
monis  status  ab  eo  in  empyemate  non  differt. 

De  signis  et  symptomatibus  diagnosticis. 

Mihi  non  propositum  habeo,  ut  omnia,  quae  in  statibus  nunc 
modo  descriptis  occurrant  symptomata  afferam,  sed  de  iis  tantum 
loquar,  quae  ad  diagnosin  stabliiendam  imprimis  sint  apta,  inter 
quae  signa  physicalia  locum  primum  tenere  omnino  constat.  Sig¬ 
norum  accumulationum  in  cavo  pleurae  liquidarum  nonnulla  ad  de¬ 
scriptionem  magis  anatomicam  pertinent  eaque  de  causa  hic  optime 
locum  habent,  dislocationes  scilicet  partium  cavum  thoracis  invol¬ 
ventium,  quas  Stokes  excentricas  appellat. —  Huc  pertinet  ambitus 
lateris  affecti  amplificatus  fluido  costas  profundente,  quod  signum 
fara  priori  tempore  empyematis  essentiale  habebatur  et  in  opera¬ 
tione  empyematis  respiciebatur,  nostri  autem  temporis  medici  hanc 
thoracis  prominentiam  etiam  in  accumulationibus  passivis  observa- 
liant,  de  stadio  tantum  morbi,  quo  evenit,  dissentiunt.  Sic  Laen- 

nee  jam  secundo  morbi  incipientis  die  invenit,  Andral  quarto  vel 

■ 

quinto  pleuritidis  acutae  die,  Stokes  contra  affirmat,  se  eam  nun¬ 
quam  tam  mature,  sed  quarto  vel  quinto  decimo  demum  die  obser¬ 
vasse  y  in  eo  autem  omnes  conveniunt,  signum  hocce  non  constans 
esse.  Adnotandum  praeterea  est,  quum  dextrum  thoracis  latus  in 
ptatu  jam  sano  ambitum  paullum  majorem,  pollice  scilicet  dimidio, 
exhibeat,  hoc  in  latere  amplificationem  minus  manifestam  fore, 
nisi  magna  est;  maxima,  quae  observata  est  utriusque  lateris  dif¬ 
ferentia  duorum  pollicum  exhibet  spatium. 


54)  Scliuli ,  tleber  den  Einfluss  der  Auscultation  und  Percussio» 
duf  cliirurgisclie  Praxis  ect.  (in  Medie.  Jahrb.  des  oesterr.  Staates. 
Neueste  Folge  XVII.  Bd,  Wien  1838)  pag.  558. 

Eidem  causae  soli,  pressioni  scilicet  fluidi,  autores  etiam  pro-; 
minentiam  musculorum  intercostalium,  qua  intervalla  inter  costas 
explanantur,  suppressionemque  diaphragmatis  in  latere  affecto  ad-  ! 
scripserunt,  quo  in  latere  sinistro  ventriculus,  in  latere  dextro  hepar  i 
n  cavum  abdominis  magis  detruduntur.  Stokes  autem  causam  hujus 
symptomatis  paralysin  musculorum  illorum  significat,  quae  nervo-  < 
rum  actione  ex  pleuritide  minuta  gignatur55)}  cujus  sententiae  f 
complura  affert  argumenta,  praesertimque  quod  hoc  symptoma  nun-  ii 
quam  neque  in  hydrothorace  neque  in  emphysemate  inveniatur,  i 
ubi  haud  secus  thoracis  ambitus  auctus  et  mediastinum  dislocatum  i 
sit  et  quod  in  exsudato  pleuritico,  quamvis  copioso,  illud  signum  j 
multo  serius,  quam  haec,  observetur.  Gendrin  gravis  momenti  i 
esse  jam  monuit56)  hanc  musculorum  intercostalium  applanationera  f 
censuitque  eam  pendere  ab  adipe  telae  cellulosae  pleuritide  minuto,  i 
quae  sententia  non  ita  multo  a  Stokes  aberrare  videtur,  quod  ner-  * 
vorum  actione  minuta  non  modo  irritabilitas  musculorum  sed  etiam  i 
nutritio  eorum  minuitur. 

Dislocatio  mediastini  cordisque  in  latus  affecto  oppositum  grave  i 
et  haud  raro  observatum  est  symptoma  et  in  inflammatoria  et  non 
inflammatoria  liquoris  in  uno  cavi  pleurae  latere  colluvie.  Veteres 
quidem  id  praeterviderunt  et  Testa  adhuc  omnino  negat57),  accu¬ 
mulatione  liquida  cor  ex  loco  suo  deprimi  posse,  quamvis  conce¬ 
dat,  tumoribus  hoc  fieri  posse.  Itecentioribus  autem  temporibus 
satis  saepe  hoc  inventum  est,  quales  casus  Otto  et  ipse  describit 
et  aliorum  observationes  citat ss)  observavitque,  imprimis  in  copio¬ 
sis  purulentis  effusionibus  dislocationem  hancce  inveniri  $  Hope 
etiam  in  pneumothorace  et  hydrothorace  eam  observavit59),  eo  ma¬ 
gisque  mirandum  est,  quod  Laennec  in  his  morbis  describendis 
hoc  symptoma  omnino  non  commemorat,  sed  eo  modo  Joco,  quo 
dislocationes  cordis  in  universum  tractat60),  inter  causas  ejus  et 

hydrothoracem  et  emphysema  affert,  et  quod  Andral  unum  tantum 

y  ‘  %  ‘  * 

55)  Stokes  1.  c.  pag.  709. 

50)  Gendrin  1.  c.  T.  I.  pag.  180* 

57)  Testa,  Krankheiten  des  Herzens*  Aus  d.  Itai  von  SprengeL 
1.  Thl.  Halle  1813.  pag.  183. 

58)  Otto,  1.  c.  T.  I.  pag.  282.  * 

59)  Hope,  Herzkrankheiten.  pag.  410. 

60)  Laemiee  I.  e.  T.  II.  pag,  425. 

ejus  modi  casum  observasse  monet61).  Stokes  autem  magis  in 
hoc  symptoma  attentus  fuit  eaque  fortasse  de  causa  saepius  in¬ 
venit.62)  Natura  rei  evenit,  quod  dislocatio  cordis  in  latus  dex¬ 
trum  facilius,  quam  in  sinistrum  et  fiat  et  cognoscatur,  quamvis 
Townsend  semel  apud  hydropneumothoracicum  lateris  dextri  ictus 
cordis  inter  quartam  et  quintam  costam  sinistram  veram  et  vidit  et 
digitis  percepit.63)  Stokes  hac  in  dexocardia  ictus  cordis  loco  a 
normali  magis  magisque  recedente  persensit,  summo  in  gradu 
inter  quintam  et  septimam  costam  dextram,  pollicem  a  sterno  di¬ 
stantes6'*).  Idem  autor  affirmat,  fluido  remoto  cor  plerumque  locum 
normalem  cito  repetere,  quod  minus  probabile  videtur 5  partim  enim 
mediasfina,  per  longum  tempus  extensa  et  expansa,  non  facile  in 
statum  pristinum  cito  reduci  possunt,  partim  vasa  magna  excorde 
proficiscentia  longa  distentione  elasticitatis  partem  amittere  necesse 
est  nec  minus  pericardium  loco  alieno  adjacens  et  ipsum  irritari  et 
partes  vicinas  irritare,  ita  ut  inflammatione  inde  exorta  adhaesiones 
et  concretiones  nascantur,  quibus  ipsis  impeditur,  quominus  ad 
locum  normalem  redeat. 

His  symptomatibus  fere  opponenda  sunt  ea,  quae  in  fluidorum 
resorptione  vel  evacuatione  observantur  et  de  quibus  ea  de  causa 
nonnulla  afferre  hic  locus  est. 

Coarctatio  nempe  thoracis  fit,  si  fluidis  resorptis  organa  prae- 
sertiraque  pulmo  compressus  normalem  statum  et  locum  simul  re¬ 
petere  non  Jicet  naturaque,  vacuum  fugans,  spatium  retractis  tho¬ 
racis  parietibus  complere  studet.  Laennec  quidem  contendit,  se 
manifestam  magnamque  deformitatem  in  pleuritide  modo  haemorrha¬ 
gica  observasse,  in  qua  pulmo  fibrosa  membrana  circumclusus  dif¬ 
ficillime  dilatari  possit 5  sed  ex  iis,  quae  de  statu  subparalytico 
musculorum  intercostalium  diaphragmatisque  attulimus,  plane  elucet, 
has  partes  non  statim  irritabilitatem  normalem  assequi  posse,  qua 
pressioni  aeris  externi  resistant  et  inspirationem  efficiant  5  huc  ac¬ 
cedit,  quod  simul  cum  fluido  in  cavum  pectoris  eifuso  etiam  ea 
resorbentur  liquida,  quae  in  pseudomembranis  infiltrata  sunt,  qua 
re  fit,  ut  hae  firmiores  magisque  cellulosae  fiant  et  se  condensa¬ 
turae  costas,  quibus  adhaerent,  invicem  attrahere  cavumque  thoracis 


01)  Andrai,  Clin.  med.  T.  IV.  pag\  549. 
02)  Stokes  1.  c.  pag.  770. 

03)  vid.  i.  eand. 

04)  Conf,  histon  morb»  infr,  enarrat» 

eoaretare  student.  Configuratio  thoracis  peculiaris  empyemate  re-  i; 
sorpto  a  Laennec,  Stokes;  Williams  accurate  descripta  et  a  primo  v 
in  tahulis  dclineata  est. 

Praeterea  autem  aer  non  solum  infra  ex  cavo  abdominis  dia-  r 
phragma  antea  detrusum  reprimit,  quod  simul  in  sinistro  latere  ven¬ 
triculus,  in  dextro  hepar  sequitur,*  sed  etiam  ex  sano  latere  media-  M 
stina  ad  affectum  latus  apprimit,  quo  altera  ex  parte  pulmo  sanus  i 
innormalem  in  modum  expandi  necesse  est,  ex  altera  autem  cordis 
reditus  ad  locum  normalem  facilius  redditur.  Memoratu  tamen  dig¬ 
nissima  est  quam  Stokes  ex  empyematis  dextri  lateris  resorptione 
duobus  in  casibus  observavit  dexocardiam,65)  in  quorum  altero 
quidem  accipi  posse  videtur,  ectopiam  fuisse  congenitam,  id  quod 
Stokes  quidem  negat,  quum  organa  abdominalia,  quod  necesse 
esse  putat,  a  situ  normali  non  aberrarent,  sed  Otto  ectopiam  cordis 
congenitam  et  sine  eorum  dislocatione  occurrere  et  suis  et  aliorum 
observationibus  probat  66J.  In  altero  autem  casu  ectopiae  causa 
allata  haud  dubia  est,  in  quo  ceterum  mirum  accedebat  symptoma 
quoddam  5  quum  enim  cor  tempore  quodam  praeterlapso  ad  locum 
normalem  rursus  rediisset,  aeger  tamen,  si  in  latus  dextrum  se 
transmisit,  cor  in  idem  latus  trajici  persensit  et  re  vera  tum  ictus 
cordis  in  latere  dextro  percipiebantur,  cujus  symptomatis  causam 
mediastini  antea  extensi  vasorumque  magnorum  atoniam  adhuc 
restantem  Stokes  habet,  quod  nostrae  supra  de  hac  re  allatae 
sententiae-bene  respondet  simulque  demonstrat,  causam  dislocatio¬ 
nis  mediastini  et  relaxationis  musculorum  intercostalium  non  tam 
diversam  esse,  quam  Stokesio  persuasum  est,  sed  et  hos  et  illud 
inflammatione  partium  vicinarum  et  pressione  liquoris  in  statum 
atonicum  adduci,  sequela  autem  atoniae  diversa  esse  debet  pro 
structurae  varietate  et  musculorum  et  vasorum  elasticorum  et  mem¬ 
branae  serosofibrosae. 

Transeamus  nunc  ad  signa  stricte  sic  dicta  physicalia,  inter 
quae  primum  tenet  locum  id,  quod  thoracis  percussio  edit. 

Sonus  percussionis  obtusus  apud  hydrothoracicos  jam  veteres 
non  effugit  et  P.  Frank  eum  grave  esse  signum  diagnosticum  jam 
monuit;  sonus  hic  obtusus  tamen  etiam  aliis  in  morbis  auditur  et 
praecipue  in  pulmonum  hepatisatione,  a  quo  autem  in  effusionibus 
occurrens  liquidis  ea  re  differt  ,  quod  hic  in  morbo  incipiente  semper 


65)  Stokes  1.  c*  pag.  775;  conf.  quoque  casum  in  fine  dissertatio¬ 
nis  allatum. 

66)  Otto  h  c.  T.  1.  pag.  219, 

n  inferiore  pectoris  parte  auditur  fluidique  effusi  finibus  accurate  deter- 
minatur.  Praeterea  Reynaud  primus  invenit,  sonum  percussionis 
ibtusum,  si  fluidi  copia  adhuc  tam  parva  est,  ut  pulmo  nondum 
compressus  et  condensatus  in  eo  quasi  natet,  pro  vario  aegroti 
pubitu  locum  mutare.  Adhuc  adnotandum  est,  sonum  obtusum,  si 
mediastinum  jam  disloeatum  est,  etiam  si  sternum  percutatur,  audiri. 

In  pneumothorace  contra  sonus  percussionis  justo  clarior,  tym¬ 
paniticus  est,-  in  hydropneumothorace  sonus  justo  obtusior  et  cla¬ 
rior  simul  diversis  in  locis  auditur,  ita  tamen,  ut  hic  semper 
ocos  illo  altiores  teneat. 

Reynaud  et  Hudson  primi  invenerunt,  in  effusione  larga  vi¬ 
brationem  vocis,  quae  in  statu  normali  manu  thoraci  imposita  per¬ 
cipitur,  desiderari,  cui  assentit  et  Andral  et  Stokes,  qui  praeterea 
addit,  hanc  vocis  vibrationem  etiam  in  pulmonum  hepatisatione  de- 
oiliorem  quidem  fieri,  nunquam  autem  omnino  deficere  neque  hic 
leque  in  hepatis  amplificatione,  in  qua  et  ipsa  sonus  percussionis 
n  thorace  dextro  haud  secus  obtusus  est. 

Aliud  signum,  aegophoniam  scilicet,  Laennec  primus  attulit, 
juod  Andral  et  Stokes  minoris  habent  dignitatis,  confitentes,  re¬ 
sonantiam  vocis  in  effusionibus  auditam  non  accurate  a  pectorilo- 
quia  phthisis  et  bronchophonia  hepatisationis  saepe  distingui  posse 
Bt  Laennec  ipse  concedit,  soni  rationem  apud  aegros  varios  va¬ 
nam  esse.  Praeterea  nonnullos  apud  aegrotos  rarissimis  modo 
momentis  auditur,  ut  apud  Andral  legimus,  eum  uno  in  casu  aego¬ 
phoniam  in  unica  modo  voce  „oui“  audiisse67).  Hoc  autem  sig¬ 
num  propterea  imprimis  alicujus  momenti  est,  quod  in  mediocri 
tantum  accumulatione  liquida  audiatur,  secundum  Skoda66)  dimidii 
usque  ad  duos  digitos  crassitudine,  unde  et  auctio  et  diminutio 
effusionis  cognosci  potest,  quum  utroque  in  casu  decedat,  in  illo 
tum  evanescente,  in  hoc  cum  ediente  sonu  respiratorio  vesiculari.— 
Sonus  enim  vesicularis  respirationis,  ubi  sonus  percussionis 
Obtusus  vel  tympaniticus  auditur,  evanescit  mutaturque  in  murmur 
Respiratorium ,  ceteris  in  lateris  affecti  partibus  sonus  bronchialis 
esse  solet,  in  latere  sano  puerilis  est.  Effusione  aucta  sonus  re¬ 
spiratorius  magis  magisque  evanescens  mox  omnino  desideratur 
secundum  Skoda  tum,  si  exsudati  stratum  ad  dimidium  pollicem 
crevit.  Singulis  tamen  in  locis,  ubi  veteres  adhaesiones  adsunt, 


67)  Andral  Clin.  medie.  T.  IV.  Obs.  XXII. 

68)  Conf.  Schuh  I.  c.  pag.  383. 


22 


sonus  respiratorius  normalis  auditur  semp  erque  ibi ,  ubi  pulmo, 
quamvis  ita  compressus  sit,  ut  primo  intuitu  omnino  deesse  videa¬ 
tur,  thoracis  parietibus  adjacet,  plerumque  igitur  quatuor  digito¬ 
rum  longitudine  secundum  columnam  vertebralem,  murmur  saltem 
istum  auribus  percipitur.  Duabus  autem  in  pleuritidis  speeiebus 
sonus  respiratorius  deficiens  tam  copiosum  exsudatum  non  signi¬ 
ficat;  nimirum  jn  initio  pleuritidis  acutae  respiratio  propter  dolores 
laterales  ab  aegrotis  ipsis  evitatur  et  in  eo  casu,  ubi  exsudatum, 
quamvis  copia  mediocri,  repente  effunditur,  ut  in  empyemate  acuto 
et  in  pleuritide  haemorrhagica,  sonus  respiratorius  statim  omnino 
evanescit,  non  quod  pulmo  omnino  comprimatur,  sed  in  statum 
quasi  sutfocatorium  impetu  repentino  adducatur,  qua  de  causa  post 
nonnullos  dies  sonus  respiratorius  denuo  apparet. 

Maximi  momenti  sonus  respirationis  deficiens  in  pneumotho¬ 
race  est,  quod  hic  cum  sonu  percussionis  justo  clariore  fere  uni¬ 
cum  signum  pathognomicum  est  et  diagnosin  a))  emphysemate  se¬ 
cernit,  ubi  praeter  sonum  clariorem  etiam  sonus  respiratorius 
percipitur. 

Commemoranda  adhuc  est  corporis  succussio,  quam  Hippo¬ 
crates  sic  instituere  jubet  „aegroto  in  sella  collocato,  alter  manus 
detineat,  tu  vero  agitato  humero,  quonam  in  latere  affecto  strepi¬ 
tum  faciat  auscultato  69).u  Causam,  cur  veteres  fluctuationem 
hancce  hippocraticam  perraro  audierint  minoremque  ei  fidem  tri¬ 
buerint,  Lacnnec  detegit,  quum  probaret,  eam  tum  modo  effici 
posse,  si  praeter  fluidum  etiam  gasa  in  pectore  adsint,  quae  illi 
motionem  concedant,  ergo  in  hydropneumothorace.  Si  idem  cete¬ 
rum  contendit,  aegrotos  succussione  hippocratica  non  cruciari  et 
torqueri,  id  huc  referendum  esse  videtur,  quod  medici  franco- 
gallici  in  universum  aegrotis  minus  aliis  porceant;  apud  nos  certe 
ca  ipsa  de  causa  haec  exploratio  rarius  instituitur,  ut  etiam  Mor¬ 
gagni  monet,  humero  apprehendere,  et  concutere  aut  aliter  agere 
non  omnes  aegros  sane  licere70). 

Inter  signa  physicalia  tandem  afferenda  sunt  soni  metallici, 
quorum  duae  species  hic  observantur,  scilicet  tinnitus  metallicus 
et  echo  metallica.  Sonus,  aesi  gutta  liquoris  in  amphoram  cx 
parte  aqua  repletam  cadat,  interdum  in  hydropneumothorace  per¬ 
cipitur,  si  gutta  ex  loco  modo  madefacto  per  gas  accumulatum  in 

69)  Hippocr.  edit.  cit.  de  morb.  T.ib.  II,  pag.  34. 

70)  Morgag.  Eplst.  XVI.,  art.  37, 


V 


28 

superficiem  fluidi,  inferiorem  cavi  partem  tenentis,  restillat.  Idem 
jftt  in  vomicae  disruptione,  cujus  exemplum  ex  Morgagni  supra 
protulimus,  in  quo  serius  etiam  fluctuatio  liquoris  audiebatur. 

Echo  metallica  aut  resonantia  illius  soni  in  hydropneuraotho- 
irace  auditur  aut  interdum,  sed  raro,  in  simplici  pneumothorace, 
ubi  gignitur  percutiendo  vel  tussiendo  vel  vociferando  propter  pul¬ 
monis  condensationem  aut  saepissime,  ut  signum  fere  pathpgno- 
micum,  in  empyemate  cum  fistula  externa  vel  interna  conjuncto, 
ubi  aere  intrante  et  excedente  efficitur.  Echo  hic  eo  clarior  et 
fortior  est,  quo  major  aeris  copia  in  pleurae  cavum  intrat,  nisi 
copia  parcissima  liquidi  non  elastici,  permagna  autem  elastici  ad¬ 
est,  quo  in  casu  echo  in  sonum  amphoricum  mutatur,  quod  etiam 
in  fistulae  apertura  majori  fit. 

Ex  symptomatibus  functionalibus,  quibus  effusiones  in  cavum 
f  pleurae  stipatae  sunt,  pauca  tantum  enumerare  liceat,  quae  im¬ 
primis  pathognomica  sine  jure  tamen  habentur  vel  prioribus  potius 
temporibus  habebantur.  Huc  imprimis  referenda  est  dyspnoea,  quae 
quamvis  plerumque  adsit,  tamen  interdum  in  larga  effusione  non 
modo  chronica  sed  etiam  cito  orta  desideratur,  dum  adstantes  re¬ 
spirationem  brevem  bene  sentiunt,  cujus  rei  exemplum  inter  alia 
affert  Andral,71)  ubi  vir  quidam  exsudato  pleuritico  largo  labora¬ 
verat,  qui  carrulum  trusatilem  in  Parisiorum  viis  nihilominus  du¬ 
cebat  et  postea  in  nosocomium  eo  tantum  consilio  se  contulit,  ut 
vires  febre  antecedente  debilitatas  erigeret  fpour  se  remettre  ct 
pour  recouvrer  ses  forces). 

Pariter  incertum  est  signum  subitanea  ex  somno  excitatio  apud 
hydrothoracicos  cum  metu  suffocationis,  quum  etiam  aliis  in  morbis, 
cordis  quidem  imprimis,  deprehenditur,  tum  nostro  in  morbo  saepe 
deficit,  ut  jam  van  Swieten ,  Morgagni  et  alii72)  monuerunt. 
Praeterea  cubitus  aegroti  in  latus  affectum  signum  pathognomi- 
cum  habetur,  quod  quidem  solenne  est,  exceptiones  tamen  haud 
raras  patitur,  ita  ut  situs  interdum  oppositus  eligatur}  sic  Isen- 
flamin  quondam  hoc  symptomate  decipiente  inducebatur,  ut  para- 
centesin  in  latere  sano  institueret. 

Tandem  oedema  extremitatis  superioris  lateris  affecti  in  em¬ 
pyemate  observatum  est  et  veteribus  indicavit,  ut  operationem  in¬ 
stituerent;  tamen  certe  non  censtanter  hocce  signum  occurrit,  sed 


71)  Andral,  Clin.  medie.  T.  IV.  Sect.  V.  Obs,  X. 

72)  conf.  Morg.  Epist.  XVI.  art.  9.  sq. 

tura  imprimis,  si  ex  abscessu  in  thoracis  parietibus  constituto  ma¬ 
teria  purulenta  in  telam  humeri  cellulosam  infiltratur,  in  empyemate 
igitur  necessitatis. 

In  universum  adnotandum  est,  multa  symptomata,  quae  a  ve¬ 
teribus  medicis  pathognomica  hydrothoracis  habebantur,  ad  morbos 
ejus  causales  pertinere,  quos  aut  non  recte  diagnoverunt  aut  om¬ 
nino  non  cognoverunt. 

De  liquorum  colluvie  in  ambis  pleurae  cavis  verba  nondum 
fecimus;  sed  symptomata  eo  non  mutantur,  nisi  quod  status. in 
universum  multo  majus  afferat  periculum,  quum  uterque  pulmo 
in  functionibus  perficiendis  turbatus  sit;  praeterea  effusionis  bila¬ 
teralis  diagnosis  interdum  difficilius  fit,  quum  comparatio  lateris 
alterius  cum  altero  non  conceditur.  In  universum  autem  colluvies 
duplex  altera  rarius  observatur;  exsudatum  pleuriticum  bilaterale 
rasissime  ita ,  ut  Hasse  inter  triginta  quinque,  quos  observaverit,  em¬ 
pyemate  laborantes  defunctosque  aegros  apud  novem  quidem  ef¬ 
fusionem  in  utroque  pleurae  cavo  inveniret,  in  horam  quinque 
autem  eam  in  altero  latere  tam  parcam,  ut  nullius  momenti  aesti¬ 
manda  esset  73  j.  Idem  evenit  in  hydro  thorace  idiopothico,  in 
symtoinatico  autem,  praecipue  cum  hydrope  aliarum  partium  juncto 
plernmque  colluvies  in  utroque  latere  pariter  larga  invenitur.  Ra¬ 
rissime  etiam  pneumothorax  duplex  observatus  est,  a  Laennec 
semel  apud  phthisicum,  semel  a  Recamier  ri),  quibus  in  casibus 
mors  velociter  secuta  est. 

De  ‘paracentesi  thoracis . 

Historiam  paraccntesis  thoracis  perscrutantibus  magna  nobis 
autorum  dissensio  occurrit  de  utilitate,  periculo,  ratione  ejus,  dc 
quibus  pauca  tantum  sequentia  exempli  gratia  afferre  liceat.  Tem¬ 
pore  enim  hippocratico  et  sequente  operatio  variis  rationibus  saepe 
instituebatur,  tum  longum  per  temporis  spatium  fere  omnino  omit¬ 
tebatur  et  ex  saeculo  demum  saepius,  duabus  tantum  rationibus, 
vel  punctura  vel  incisura,  adhibitis,  in  usum  revocabatur.  Quanta 
autem  dissensio  de  thoracis  paracentesis  usu  fuerit  ex  sententiis 
singulorum  sibi  contrariis  manifeste  elucet,  quum  Lassus  conten¬ 
derit,  operationem  esse  sine  ullo  periculo  neminique  adhuc  lethalem 
fuisse,  P.  Frank  contra  celebrem  Galliae  chirurgum  quondam 


73)  Hasse  1.  c.  T*  I.  pag,  262. 

74)  conG  Laennec  l,  c,  T.  II.  pag.  278. 

fixisse,  pectoris  paracentesin  rationi  non  minus ,  quam  experientiae 
■  Jontrariam  esse  afferat.  Cujus  sententiarum  discriminis  autem 
ausa  in  eo  versatur,  partirn  quod  varia  origo  statuum  morbosorum 
taracentesin  indicantium  parum  nota  erat,  partirn  quod  diagnosis 
Incertissima,  partirn  quod  operandi  ipsius  ratio  non  satis  exculta 
rat.  Nostro  autem  tempore  rerum  conditio  alia  est,  quum  ars 
is  omnibus  in  rebus  ad  altiorem  perfectionis  gradum  pervenerit. 
Supra  jam  studuimus,  diversas  statuum  rationes  discernere  nec 
ion  signa  et  symptomata  diagnostica  sistere;  restat  igitur,  nonnulla 
tfferre',  quae  ad  operationem  ipsam  pertinent  graviora  primumque 
«commodis,  quae  operationem  sequi  solent,  explicandis  operam 
lavabimus. 

Inter  operandum  ipsum  fieri  potest,  ut  affectione  animi  aut 
nutato  sanguinis  affluxu,  qui  pressionem  partium  subito  sublatam 
sequatur  necesse  est,  syncope  exoriatur,  quae  tamen  caute  ope¬ 
rando  praesertimque  fluido  sensim  effluente  averti  potest  minoris- 
jue  est  ponderis. 

Multi  quidem  putant,  vulneratione  pleurae  necessaria  ex  ipsa 
oaracentesi  pleuritidem  gigni  opus  esse  eaque  maxime  de  causa 
operationem  refutant,  sed  sine  jure;  nam  laesione  quidem  mecha¬ 
nica  inflammatio  fit,  quae  tamen  mitis  tantum  et  sat  circumscripta 
3st  facileque  in  ipso  oriendo  tolli  potest.  Qua  de  re  dolorem, 
saltem  vehementem  in  ipso  loco  laeso  longius  per  tempus  perstare 
raro  observatur  rarissimeque  sectione  instituta  vestigia  pleuritidis 
eo  ex  loco  proficiscentis  inveniuntur.  Octodecim  ex  aegrotis,  in 
quibus  Schuh  et  Skoda  75)  paracentesin  thoracis  instituerunt,  duo 
tantum  dolores  acerbiores  in  loco  vulnerato  perceperunt,  qui  fri¬ 
gore  externe  adhibito  post  nonnullas  horas  evanuerunt.  Causam 
autem,  cur  veterum  multi  pleurae  vulnerationem  pleuritidem  saepe 
efficere  putaverint,  in  eo  invenimus,  quod  alias  pleuritidis  pa- 
raeentesi  exorientis  causas  non  recte  cognoverint,  de  quibus 


mune  agamus. 


Schuh  enim  experimentis  docuit,  superficiem  pulmonum  eom- 
jpressorum  pseudomembranisque  obtectorum  sauciam  fieri  atque 
quasi  excoriari,  si  pulmone  inflato  membrana  ista  disrumpatur 
ejusque  particulae  dissolvantur;  tale  etiam  in  empyematis  operatione 
iieri  potest,  si  pulmo  cito  expanditur  atque  partirn  hac  de  causa 


io)  Vid.  Schuh  1,  c.  pag.  571  sq.  et  Skoda,  Bericht  iiber  die  im 
Krankenhause  von  Mai  bis  December  1840  behandelten  Brustkranken 
(Oesterr.  JalirbUcher  Bd  XXXV,  XXXVI.) 


partim  autem  ex  repentino  sanguinis  aerisque  intrantis  impetu  jl 
pleuroperipneumonia  facile  nasci  potest,  quod  tamen’  incommo-  \ 
dum  pariter  fluidum  paullatim  evacuentes  effugimus. 

Maxime  autem  perniciosus  .  aer  est,  in  cavum  pectoris  per  i 
vulnus  penetrans  saepissimeque  sane  causa  lethaiis  operationis  i 
exitus  est;  triplici  enim  ratione  aer  atmosphaericus  immissus  vim  s 
nocivam  exercet  et  mechanico  et  dynaraico  et  chemico  modo. 

Mechanico  modo  in  pulmonem  aer  agit,  quum  ejus  expansio- 
nem  prohibeat  eumque,  nisi  antea  jam  omnino  compressum,  magis 
adhuc  reprimat;  quod  tamen  incommodum  operandi  ipsius  ratione,  L 
si  non  averti,  tamen  minui  saltem  potest  et  a  natura  ipsa  levatur, 
quum  eo  tendat,  ut  aer  penetrans  resorbeatur,  quod  in  parca  co¬ 
pia  optime  contingit.  Hac  de  re  Schuh  76)  experimentis  in  cuni¬ 
culis  institutis  nos  edocet,  quibus  invenit,  respirationem  multum 
jam  retardatam,  iramo  suffocatione  instante,  tamen  rursus  liberius 
fleri  animalque  denuo  restitui,  dummodo  aeri  incluso  exitus  per 
vulnus  concederetur.  Facile  quidem  intelligitur,  horum  experimen¬ 
torum  eventus  non  omnino  pertinere  ad  homines,  praecipue  ad  ae¬ 
grotos,  in  quibus  pectoris  organa  antea  jam  affecta  sint,  unde  se¬ 
quitur,  in  hydrothoracc  et  pneumothorace,  idiopathico  imprimis, 
hoc  respectu  operationis  eventum  meliorem  sperari  licere,  quam 
in  exsudato  pleuritico  ct  in  variis  empyematis  speciebus. 

Dynamicus  aeris  effectus  penetrantis  in  eo  versatur,  quod  pleu- 
ritidem  secundariam  excitat  indeque  copiam  fluidi  effusi  auget, 
quod  re  vera  fleri  et  analogia  membranarum  serosarum  aliarum, 
ut  in  operatione  hydroceles  radicali,  et  empyemate  ex  fistulis  pul¬ 
monis  pectorisque  parietum  nascente  et  observationibus  ex  ipsa 
paracentesi  collectis  probatur.  Memoratu  dignus  hio  est  casus  a 
Schuh  observatus  77},  ubi  in  scirrho  pectoris  exstirpando  pleurae 
pars  minima  simul  exscindebatur  aerque  per  sexagesimam  horae 
partem  in  cavum  pectoris  intrabat,  quo  summa  dyspnoea  procreata, 
mox  sublata,  sequente  die  autem  rediens  et  tum  perdurans  tertio 
die  mortem  adduxit;  tota  fere  pleura  crasso  lymphae  strato  obtecta 
magnaque  turbidi  fluidi  collusdes  in  pleurae  cavo  inveniebatur. 
Sin  autem  talibus  cautelis  saltem  adhibitis  operatio  instituitur, 
ut  parca  tantum  aeris  copia  intrare  possit,  incommodum  tantum 
non  metuendum  est,  quum  mitis  modo  inflammatio  tum  exsistat, 
quae  in  exsudato  pleuritico  etiam  utilitatem  quandam  praebere  pot- 


76)  Schuli  1.  c»  pag*.  544  sq. 

77)  Schuh  1,  c.  pag»  549. 

It,  quod  pseudomembranas  eum  in  statum  adducit,  ut  ad  organi- 
tionem  et  adhaesionem  inclinent,  cavum  pleurae  pulmonis  loco 
ipleant  multumque  ad  sanationem  afferant. 

Chemico  tandem  modo  aer  intrans  in  cavum  pleura  agit  in 
lidura  post  paracentesin  institutam  adhuc  retentum,  quum  id 
Dn  secus  hic  ac  in  fistulis  pulmonalibus  corrumpat  foetidumque 
>ddat,  quod  non  solum  in  empyemate  vero,  sed  etiam  in  effusio- 
ibus  serosis  accidit.  Davy  investigatione  aeris  chemica  7e)  apud 
u  aracentesi  vel  vulneribus  thoracis  penetrantibus  defunctos,  eum 
kygenio  privatum  invenit,  quod  igitur  cum  fluido  retento  conjunc- 
□m  malam  conditionem  ei  suppeditat;  simili  modo  aer  in  pseudo- 
kembranas  agit,  unde  fit,  ut  ad  organisationem  minus  promptae 
int.  In  summum  autem  periculum  organismus  fluidorum  illorum 
mntaminatorum  resorptione  adducitur,  quum  status  cachecticus 
tuperveniat  necesse  est. 

Omnia  haec  incommoda  paracentesin  facile  insequenda  et  par¬ 
im  a  veteribus  jam  cognita,  nonnulli  effugere  studuerunt  partira 
Ruidis  et  aere  sugendo  exhauriendis,  quem  in  scopum  Galenus 
am  instrumentum,  pyulcon  nominatum,  Anel,  Leber  et  alii  sipho- 
les  invenerunt,  Laennec  ipse  suadet,  statim  post  operationem 
nstitutam  cucurbitulum  antlia  ornatum  applicare,  ut  simul  spatio 
vacuo  exorto  pulmonis  expansio  sublevetur  79);  supra  autem  jam 
irobavimus,  quantum  detrimenti  subitanea  pulmonis  expansio  affe- 
at,  unde  his  instrumentis  omnino  non  vel  saltem  cautissime  uten¬ 
dum  videtur,  quod  etiam  Skoda  nonnullis  in  casibus  infelici  ta¬ 
men  cum  successu  fecit  so).  Partim  detrimentum  illud  injectioni¬ 
bus  liquidis  avertere  studuerunt,  quum  ut  aeris  invasio  impedia¬ 
tur,  tum  ut  fluidi  in  cavo  remanentis  indoles  melior  ireddatur,  ve¬ 
teres  audaciter  medicamentis  irritantibus  mixtam  aquam  injecerunt, 
recentiorum  plurimi  aquam  puram,  tepidam;  illorum  injectionem 
semper  obnoxiam  esse,  jam  per  se  elucet,  aquae  purae  autem 
injectio  interdum  utilis  esse  potest  certoque  saltem  siphonum  ap¬ 
plicationi  praeferenda  est.  Optima  tamen  ea  est  operandi  metho¬ 
dus,  qua  aeris  irruptio,  quantum  fleri  potest,  inter  operandum  ip¬ 
sum  prohibetur,  quod  magis  fit  in  acus  triangularis  quam  in  scal¬ 
pelli  usu,  praesertim  quum  illi  apparatus  facilius  adnecti  possint, 
qui  aeris  irruptionem  quam  maxime  impediant,  qualem  inter  alios 


78)  Vid.  Gendr.  I.  c.  T.  I.  pag.  69. 

79)  Laennec  1.  c.  T.  II.  pag.  165. 
SO)  Skoda  1,  c.  cas,  XI,  XII» 

Schuh  invenit  S1),  quem  Skoda  optimo  cum  successu  adhibet 
Alius  modi  apparatum  Dr.  exp.  Burow  in  casu  infra  enarrando 
adhibuit,  simplicissime  constructum:  acus  enim  triangularis  una 
cum  cannula  ligatura  inserebatur  in  aperturam  vesicae  porcariae, 
quae  antea  madefacta  et  ita  convoluta  erat,  ut  nihil  aeris  in  ea 
relicta  esset;  tum  acus  ipsa  vesica  involuta  in  thoracem  immissa 
est,  qua  retracta  fluidum  in  vesicam  effluebat,  ejus  autem  fere 
expletae,  digitis  vesicae  partem  superiorem  arcte  comprimentibus, 
pars  infima  incisione  parva  aperta  est,  tum  digitis  paullatim  pro¬ 
motis  fluidum  profundebatur  atque  ita  e  vesica  exprimebatur,  ut 
digiti  comprimentes  aeri  introitum  in  superiorem  vesicae  partem 
jam  vacuefactam  non  concederent,-  tum  incisione  vesicae  ligatu¬ 
rae  ope  clausa,  fluido  demum  exitus  denuo  ex  thoracis  cavo  con¬ 
cedebatur. 

Attamen  confitendum  est,  paracentesin  etiam  nunc  operationem 
periculorum  plenam  esse,  quamvis  cautelae  adhibeantur  et  hae  et 
aliae,  saepe  neglectae,  ut  fluidi  emissio  parca  et  paullatim  effecta. 
Qua  de  causa  injuste  nonnulli,  eam  saepe  vim  ad  aegros  sanan¬ 
dos  exercere  radicalem  gloriantur,  sed  maxima  in  casuum  parte 
palliativum  modo  remedium,  aliis  incassum  adhibitis,  ea  utendum 
est  In  adhibenda  tamen  paraeentesi  non,  ut  veteres,  cunctari 
licet,  donec  suffocationis  periculum  instet,  oedema  lateris  affecti 
statusque  cachecticus  adsit,  quum,  si  instituatur,  necesse  sit,  or¬ 
ganismus  viribus  adhuc  gaudeat,  quibus  sequelas  sinistras  vincere 
possit,  quae  quum  in  senibus  et  in  constitutione  debili  praeditis  de¬ 
siderentur,  apud  hos  paracentesis  non  nisi  in  summo  vitae  discri¬ 
mine  instituenda  est.  Quod  autem  indicationes  ad  paracentesin 
instituendam  in  variis  effusionum  speciebas  attinet,  haec  fere  ad- 
notanda  sunt. 

Empyema  necessitatis  paracentesin  maxime  flagitat,  quum  hic 
natura  ipsa  evacuandi  viam  demonstret  aperiendique  locum  signi¬ 
ficet  fluctuatione,  quam  solam  etiam  nonnulli  diagnosin  satis  cer¬ 
tam  reddi,  sine  tamen  jure,  putaverunt  Ceterum  exsudatum  pleu¬ 
riticum  circumscriptum  raro  operationem  indicat  ,  quum  raro  tantum 
sit,  ut  pulmonem  et  diaphragma  valde  offendat  et  premat. 

Empyema  acutum  et  pleuritis  haemorrhagica  paracenthesin 
semper  et  cito  desiderat,  ut  eventus  tristissimus  evertatur,  quam- 


81)  alveum  scilicet,  duobus  foraminibus  exstructum,  quorum  alto¬ 
rum  alteri  non  omnino  est  oppositum, 

!Hs  inflammatio  nondum  sublata  sit,  quae  perstans  nusquam  alibi 
am  instituere  concedit.  Empyematis  autem  chronici  ea  tantum 
ajjpecies  puracentesin  ad  restitutionem  radicalem  instituendam,  aliis 
nedicaminibus  resorbentibus  frustra  adhibitis,  exposcit,  quae  solo 
‘;|?xsudato  pleuritico  nata  est 5  sin  autem  fistulis  empyema  procrea- 
ur,  suffocationis  tantum  periculum,  si  adest,  ad  operationem  in¬ 
stituendam  nos  adducat,  ut  exitum  lethalem  fortasse  retardemus, 
tdem  valet  in  pneumothorace  cum  phthisi  conjuncto,  sive  vomica 
disrupta  adsit,  sive  non,  quum  experientia  docuerit,  liquoribus 
hpud  phthisicos  in  cavo  pleurae  morbosis  evacuatis  vel  resorptis, 
phthisin  eo  fortiores  facere  progressus,  quod  in  universum  in  pa- 
racentesi  facienda  respici  debet. 

Optimum  successum  operatio  in  idiopathico  hydrothorace  et 
pneumothorace  exspectare  liceret,*  quum  autem  hi  status  rarissime 
observati  sunt,  experientia  quoque  de  paracentesis  in  iis  usu  non  satis 
edocti  sumus.  In  ejusmodi  autem  effusionibus  symptomaticis  ope¬ 
ratio  modo  vitae  periculum  pro  tempore  averti,  neque  vero  sana¬ 
tionem  completam  efficere  neque  recidivas  impedire  potest,  nisi 
morbi  causales  sanati  sunt,  quod  si  contingit,  operatione  non  opus 
est.  Sic  Karawajew  paracentesi  apud  haemothoracicum  instituta 
non  sanationem,  sed  levamen  tantum  paravit,  quia  morbus  causa 
scorbutica  procreatus  erat  82). 

Quod  paracentesin  in  effusione  bilaterali  attinet,  raro  instituta 
est.  In  duplici  exsudato  pleuritico  de  ea  vix  sermo  esse  potest, 
quum,  si  tantum  est,  ut  operationem  indicet,  mors,  antequam  in¬ 
stitui  ea  possit,  superveniat  necesse  sit.  Ceteris  autem  in  casibus 
adnotandum  est,  paracentesin  ambis  in  lateribus  non  simul,  sed 
in  altero  tempore  aliquo  interjecto  post  alterum  esse  instituendam. 


Morbi  historia. 

W.  M. ,  26  a.  n.,  operarius,  d.  22  mens.  April,  a.  1842  in 
clinicum  medicum  receptus  est.  Aegrotus  jam  ante  quinque  annos 
dyspnoea  laboraverat  modica,  cujus  causam  vestitus  militares  tho¬ 
racem  nimis  comprimentes  fuisse  ipse  contendit.  Ante  duo  fere 
annos,  refrigerio  antecedente,  morbo  quodam  acuto  correptus  est, 
qui  deliriis  furiosis  nec  non  doloribus  pectoris  pungentibus  stipa¬ 
tus  erat,  a  quo  morbo  quidem  post  tres  hebdomades  liberatus,  ta- 


82)  Medie,  Zeit,  etc.  in  Preussen  1840  Nr,  52. 

men,  quum  dyspnoea  saepe  molestias  afferret  neque  tussis  omnino 
disparuisset,  laboribus  gravioribus  inde  ex  eo  tempore  fungi  t 
non  potuit.  Autumno  autem  praeterito  denuo  morbo  acuto  pecto-  ' 
ris  correptus  non  in  integrum  reductus  est  5  respirationis  difficul¬ 
tates,  tussis  cum  sputis  parcis,  non  sanguineis,  dolores  in  scro¬ 
biculo  cordis  symptomata  tum  principalia,  sensim  sensimque  auge¬ 
bantur,  quae  supervenerunt  sensus  anxietatis,  palpitationes  in 
latere  dextro  perceptae,  quibus  somnus  saepe  interrumpebatur,  in¬ 
terdum  etiam  horripilationes.  Status  praesens  hicce:  thorax  sini¬ 
ster  dextro  amplior,  respirando  non  movetur  vibrationesque  vocis  i 
manu  imposita  in  eo  non  percipiuntur,  hepar  detrusum;  ictus  cor¬ 
dis  in  latere  dextro  inter  costam  VI  et  VII,  digitum  fere  a  sterno 
aberrantes  et  oculis  et  manu  percipiuntur.  Respiratio  brevis,  dif- 
fieilisque  fit;  percussione  invenitur  in  dextro  latere  praeter  locum, 
ubi  cor  situm  est,  sonus  claras,  sinistro  in  latere  ubique  nec  non 
secundum  sterni  partem  sinistram  sonus  omnino  obtusus;  auscul¬ 
tatione  auditur  dextro  in  latere  respiratio  puerilis,  sinistro  stre¬ 
pitus  respiratorius  omnino  desideratur,  nisi  quod  in  regione  co¬ 
lumnae  vertebralis  murmur  respiratorium  percipitur,  cordis  sonus 
in  latere  sinistro  omnino  non,  dextro  ubique  audiuntur,  clarissime 
autem  ibi,  ubi  ictus  percipiuntur.  Dolores,  quibus  aeger  cru¬ 
ciatur,  vagi  sunt  pro  situ  mutato,  maxime  autem  in  scrobiculo 
cordis  et  singulis  locis,  ubi  diaphragma  costis  insertum  est,  vi¬ 
gent;  cubitus  aliis  melius  in  latus  sinistram  fertur.  Pulsus  debi¬ 
lis,  paullo  acceleratus,  non  febrilis  est,  appetitus  viget,  alvus  rite 
solvitur,  diuresis  normalis  est.  Omnibus  collectis  concluditur,  in 
cavo  pleurae  sinistro  exsudatum  permagnum,  liberum,  chronicum 
exstare,  quo  mediastinum  cum  corde  in  latus  dextrum  dislocatum, 
pulmo  sinister  ad  radicem  compressus  sit.  Ordin. 

Sfr  Hb.  Digit.  purp  ^i,  Hb.  Mar,  ver.  J fi  f.  3.  a. 

Infus,  §iV,  Syr.  simpl.  § fi  MDS.  Omni  bi- 
liorio  cochlear  sumendum. 

25.  Diebus  sequentibus  status  melior  redditus  est;  pulsus  enim 
elevabatur,  palpitationes  desinebant,  noctes  melius  peragebantur, 
sonus  percussionis  paullo  minus  obtusus;  diuresis  aucta. 

27.  Exsudatum  certe  minutum  est,  nam  singulis  locis  ante¬ 
rioribus  murmur  respiratorium  auditur,  in  superiore  lateris  sinistri 
parte  respiratio  bronchialis,  cordis  mucro  sub  sterno  versatur.  Ae¬ 
grotus  ipse  statum  valde  laudat.  Do  sis  digitalis  scrup.  dimid.  augetnr. 

28.  Narcoseos  symptomata  apparuerunt  una  cum  urinae  secre¬ 
tione  minuta,  qua  de  re  digit.  usus  remittitur. 

i  30.  Narcosi  quidem  sublata,  pulsus  tamen  retardatus  remanet, 
1  llpitationes  cordis,  quod  denuo  magis  in  dextrum  aberravit,  cre- 
Jlores  et  fortiores  rursus  factae  sunt.  Diuresis  parca.  Grd. 

Ii»  Infus.  Mar.  ver.  CiS^l)  §iV,  Qxym.  scillit.  ^i. 
MDS.  Oinn.  bih.  cochl.  sum. 

3.  5.  Status  ultimis  diebus  in  pejus  mutatus  estj  nam,  mo-* 
hstiis  respirationis  fere  ad  orthopnoeam  auctis  ,|  dolores  graves  in 

xtro  pectoris  latere  persentiuntur.  Ordin.  hirudines  quaedam  ad 
pcum  dolentem  applicandae. 

4.  Molestiae  multo  minores,  ita  ut  aeger  noctem  bene  perege- 
litj  accumulationis  tamen  auctae  signa  adsunt  manifesta  et  cor  in 
Utere  dextro  adhuc  sublimius  ascendit.  Ad  digit.  purpur.  usum 
(evertimus. 

7.  Noctibus  praeterlapsis  breves  horripilationum  insultus  adfuere. 

!)iaphragmatis  pars  sinistra  magis  depressa  est,  quod  levis  pressio- 
is  sensus  in  scrobiculo  cordis  sequebatur.  Med.  ead. 

10.  Signis  objeetivis  non  mutatis,  status  tamen  aegroti  is 
est,  ut  lectum  relinquere  cupiat,  quod  conceditur.  Medie,  ead. 

13.  Respirationis  difficultates  denuo  auctae  sunt,  imprimis  de- 
ubitu  in  latus  dextrum  excitatae,  qui  tussin  quoque  molestam  ef¬ 
ficit,  unde  noctes  implacide  peraguntur. 

15.  Propter  narcoseos  symptomata  rursum  apparentia  digitalis 
seponitur. 

20.  Diebus  praecedentibus  status  magis  magisque  in  pejus 
vertebatur,  respirationis  enim  molestiae  augebantur,  somnus  cor¬ 
dis  palpitationibus  fere  omnino  prohibebatur.  Remediis  igitur  for¬ 
tibus  auxilium  non  ferentibus,  viribus  tamen  minime  exhaustis,  a 
professore  ili.  Sachs  constitutum  est,  paraeentesin,  anceps  quidem 
tamen  unicum  remedium ,  in  auxilium  vocari. 

21.  Acus  triangularis,  apparatu  supra  descripto  exstructa, 
a  Dr.  exp,  Burow  inter  VI  et  VH  costam,  loco  pariter  fere  a 
sterno  et  columna  vertebrali  abstinente  immittitur  paullatimque 
fluidi  evacuantur.  Inter  operationem  ipsam  aeger  a  dyspnoea  paene 
omnino  liberatur,  dolordm  autem  cruciantem  persentit  sub  sterno, 
quem  in  locum  cor  nunc  admotum  est,  diaphragma  statim  suble¬ 
vatur,  sonus  percussionis  fere  ubique  clarior.  Vulnus  emplastro 
adhaesivo  concluditur. 

Fluidum  evacuatum  indole  est  seri,  cui  flocculi  parci  inna¬ 
tant  j  investigatione  microscopica  a  Dre.  exp.  Burow  instituta  epi¬ 
thelium  cellulosum  parcaque  corpusculorum  puris  copia  in  eo  inventa 

est;  analysi  chemica  a  professore  ili.  Dulk  magna  albuminis  co- i 
pia  reperta;  Pd.  spec.  ==  1020. 

22.  Jam  heri  vespere  dolores  mitigati  sunt,  ita  ut  aeger  to¬ 
tam  fere  noctem  placide  peregerit;  hodie  eodem  in  loco  levio-  ; 
res  perstant,  ceterum  aegrotus  bene  se  habet.  Sonus  percussio-  ; 
nis  in  parte  tantum  inferiore  thoracis  sinistri  obtusus,  strepitus 
respiratorius  fere  ubique,  quamvis  debilis  auditur,  cordis  sonus 
sub  sterno  clarissime  audiuntur.  Ex  vulnere  nihil  ultra  effluit. 
Ordin.  hirud.  quasd.  ad  locum  dolentem  applic. 

23.  Dolores  fere  omnino  evanuerunt,  respiratio  libera,  pulsus  i 
paullo  justo  debilior,  ceterum  normalis;  diuresis  larga  Med.  nulla.  ; 

26.  „ Tussis  sputaque  mucosa  creverunt;  heri  vespere  et  ho-  ; 
die  mane  emesis  non  larga  accedebat,  ceterum  status  non  vitu-  i 
perandus. 

27.  Tussis  dolorifica,  expectoratio  difficilior,  qua  re  somnus  j 
impeditur;  sonus  percussionis  denuo  obtusior;  ictus  cordis  in  la-  i 
tere  dextro  rursum  percipiuntur,  diuresis  minuta.  Ordin. 

Tfy  Infus.  rad.  Levist  (3ijj)^iV,  Aq.  Petrosel  §i,  Syr. 

simpl.  %fi  MDS.  Bihor.  cochl.  sum.  et  IJj  Morph. 

acet.  Gr.  y3 ,  Sacci).  alb.  ^ fi  M.  f.  pulv.  DS.  Vesp.  sum. 

28.  Nocte  praeterita  tussis  rarior  et  mitior  fuit;  ceterum  status 
hodie  non  mutatus.  Medie,  ead. 

31.  Ultimis  diebus  propter  narcoseos  symptomata  apparentia 
Morphium  seponebatur.  Exsudatum  in  dies  crescit,  dyspnoeam¬ 
que  iterum  magnam  provocat.  Nihil  restat,  nisi  paracentesin  repe¬ 
tere,  quam  aeger  ipse  valde  flagitat. 

1.  6.  Punctione  eodem  modo  inter  costam  Y  et  VI  a  Dre. 
exp.  SchielFerdecker  instituta  unciae  33  fluidi  manifestae  purulenti, 
odorem  malum  spargentis  evacuantur.  Euphoria  non  tam  compieta, 
quam  antea,  ea  nacta  est,  etsi  dolores  illi  non  persentiantur. 

2.  Aeger  noctem  placide  peregit:  hodie  autem  dolores  in  ab¬ 
domine,  imprimis  in  regione  umbilicali  exorti  sunt,  vires  magis 
labefactae  sunt,  ciborum  appetentia  minuta. 

3.  Status  pejor,  dolores  enim  perstant  in  abdomine,  accedunt 
sensus  pressionis  plenitudinisque  in  pectore  sinistro  et  cetera 
signa  objectiva  et  subjectiva  exsudati  aucti  una  cum  diuresi  di¬ 
minuto.  Ordin.  Infus.  Digit.  ut  ant. 

4.  Eegio  umbilicalis  etiam  attactu  nunc  dolet,  cibis  sumtis 
vomituritationes  saepe  exoriuntur;  per  nychthemeram  sedes  tres 
aquosae  ejectae  sunt,  pulsus  parvus,  durus;  ceterum  status  non 
mutatus.  Ordin.  hirudin  quasd.  ad  loc.  dol.  applic.  et  med.  ead. 


5.  Somno  fere  nuilo  aeger  gavisus  est  propter  dolores  per¬ 
durantes  anxietatisque  sensum  supervenientem;  alvus  ter  solii ta, 
sedes  aquosae,  ciborum  appetentia  nulla,  virium  prostratio  ma¬ 
xima.  Ordin. 

Op.  pur.  gr.  /3,  Rad.  Ipeeac.  gr.  fi,  Kal.  sulph9?  Sacch. 
alb.  ana  gr.  V.  M.  f.  pulv.  D.  dos.  tal.  No.  IY.  S. 

Man.  et  vesp.  pulv.  sum. 

(3.  Pulvere  Dow.  sumpto  dolores  paullum  mitigati  sunt,  aeger- 
que  per,  horas  noctis  nonnullas  dormivit;  tum  autem  dolores  ex¬ 
acerbaverunt;  hodie  iterum  aucti  latus  abdominis  magis  sinistrum 
tenent;  cibi  propter  vomituritiones  ii  exortas  vix  assumuntur; 
ventriculus  valde  dilatatus  percipitur;  pulsus  parvus,  non  omnino 
regularis,  interdum  intermittens,  extremitates  frigescunt,  sitis 
aucta.  Ordin.  pillul.  ex  glande  praepar.  et  medie,  ead. 

7.  Nocte  pluries  vomitus  exortus  est  fluidi  brunnei;  et  cibi 
et  potus  hodie  assumti  siatim  emesi  rejiciuntur  ventriculus  magis 
adhuc  amplificatus  et  dolorificus.  Ordin.  pulv.  aeroph.  ex  Natr. 
carb.  acidul.,  qui  vero  etiam  non  feruntur. 

8.  Emesi  ex  hesterno  die  fere  non  interrupta  molestiisque 
magis  magisque  auctis,  mors  hodie  mane  scenam  clausit. 

Sectio  cadaveris  XXVIII.  hor.  post  mortem  instituta. 

Corpus  valde  emaciatum  est.  Cavo  abdominis  aperto  statim 
in  conspectum  venit  ventriculus  ita  dilatatus,  ut  usque  ad  ossa 
pubis  tenderet;  diaphragma  in  latere  sinistro  deorsum  (2")  est 
pressum;  ventriculus  fluidi  nigricantis  uncias  hX.  continet,  mem¬ 
branae  ejus  paullo  incrassatae  sunt,  tunica  mucosa  nonnullis  lo¬ 
cis  vasa  atro  sanguine  injecta  praebet,  intestina  corrugata;  hepa¬ 
tis  lobus  sinister  paullo  induratus  multoque  sanguine  impletus; 
vesica  urinaria  contracta,  indurata  est,  fiuidique  purulenti  parvam 
copiam  continet.  Thorax  sinister  ambitum  dextro  majorem  (1") 
habet;  cavum  pleurae  sinistrum  fluidi  purulenti  uncias  XCVIII. 
continet,  pleura  costalis  ejus  lateris  valde  incrassata  est,  hic  vel 
illuc  membranis  spuriis  obtecta  invenitur.  Pulmo  sinister  ad  me¬ 
diastinum  posticum  pressus,  omnino#coarctatus,  obstructus,  colore 
ex  brunneo  nigricante,  in  parte  superiore  cum  pleura  concretus, 
hic  cavernam  sat  magnam  cum  bronchis  communicantem  ostendit 
Pulmo  dexter  nonnullis  locis  adhaesionibus  cellulosis  pleurae  co¬ 
stali  adjunctus,  ubique  fere  crepitans,  pars  tantum  lobi  inferioris 
deplanatus  et  obstructus  est,  ceterum  pulmo  multa  tubercula  cruda 
continet.  Cor  flaccidum,  ceterum  omnino  sanum,  ad  latus  ilex- 

trum  cum  inferiore  mediastinorum  parte  dislocatum,  ubi  ejus  mucro 
sub  cartilagine  costae  VI.,  basis  in  regione  costae  IV.  invenitur. 
In  cavo  cranii  nihil  abnorme  reperitur. 


Liceat  adhuc  casum  afferri  his  diebus  in  clinico  nostro  ob¬ 
servatum,  qui  observationibus  supra  memoratis  de  dexocardia  post 
resorptionem  empyematis  lateris  dextri  exorta  addendus  esse  vide¬ 
tur.  Apud  phthisicum  nimirum,  paullo  post  receptionem  defunc¬ 
tum,  necroscopia  instituta  haec  invenimus:  pulmo  sinister,  tubercu¬ 
lis  crudis  ubique  repletus,  ita  expansus  erat,  ut  non  cordis  mode 
regionem,  sed  etiam  non  parvam  cavi  thoracis  dextri  partem  ex¬ 
pleret,  adhaerebatque  plaeurae  costali  variae  structurae  et  texturae 
adhaesionibus.  Dextra  ejus  parte  revulsa  et  sublata  mediastinum 
demum  cum  corde  in  conspectum  venit,  quod  omnino  in  dextro 
latere  situm  erat}  pulmo  autem  dexter  ad  folii  fere  crassitudinem 
reductus  mediastino  postico  appositus  erat  eique  adhaerebat;  colo¬ 
rem  exhibuit  ex  brunneo  nigrum,  corii  consistentiam,  cavernasque 
continebat  nonnullas  applanatas  et  vacuas.  Spatium  thoracis  si¬ 
nistri  cavi  coarctati  ceterum  nil  nisi  fluidum  elasticum  continebat. 

Vitae  curriculum . 


Ego  Henricus  Hennigson  oppido  Tilsit  anno  1819  natus 
sutn  patre  Marco ,  quem  mors  mihi  annum  nato  iam  eripuit ,  ma¬ 
tre  Johanna  e  gente  eadem ,  quam  adhuc  vivam  esse  gaudeo - 
Jn  schola  oppidana  Tilsitensi  primis  literis  imbutus ,  ejusdem 
urbis  gymnasium  ab  anno  aetatis  nono  frequentavi ,  quod  Dir. 
clar.  Coerber ,  praeceptoribus  maxime  colendis  List ,  Lentz ,  Hei- 
denreich ,  Schneider  ,  Gisewius  floret ,  quibus  omnibus  summas 
ago  gratias  semperque  habebo .  Autumno  a.  1838  s^§•wo  maturi¬ 
tatis  dimissus  in  numerum  civium  academiae  almae  Albertinae  ab 
ili .  Lengerke  t.  t.  prorectore  magnifico,  ab  ili.  Seerig  t.t.  decano 
spectabili  in  album  medicorum  inscriptus  sum.  Docuerunt  me  exc. 
Taute  logicen;  ili.  Rosenkranz  historiam  philosophiae ,  psycholo- 
giam ,  ili.  Dulk  chemiam  experimentalem ,  phy to chemiam ,  zooche- 
miam;  ili.  Moser  physicen  experimentalem ;  ili.  Meyer  botanicen , 
ili.  Rathke  zoologiam ,  splanchnologiam  et  angiologiam  exc.  Burdach 
jun.  myologiam ,  neurologiam  artemque  cadaverum  rite  secandorum , 
exp.  Burow  osteologiam ,  anatomiam  pathologicam  artemque  micros - 
copicam ;  ill.  Burdach  sen.  physiologiam ;  ili.  Sachs  pathologiam  et 
therapiam  generalem  et  specialem  ;  ill.  Seerig  chirurgiam ,  akiurgiam 
et  artem  fascias  rite  imponendi ;  ill.  Hayn  artem  obstetriciam  et 
theoreticam  et  practicam.  Praeterea  excursionibus  botanicis  duce 
Meyer,  exercitationibus  zootomicis  duce  Rathke  interfui.  Scholam 
clinicam  et  policlinicam  medicam  sub  auspiciis  Sachs ,  chirurgi¬ 
cam  duce  Seerig ,  obstetriciam  duce  Hayn  et  auscultando  et  prae * 
ticando  frequentavi.  —  Omnes  hos  praeceptores  clarissimos  et 
doctissimos  pio  gratoque  animo  semper  venerabor. 

Tandem  mihi  liceat ,  musices  prudentissimo  celeberrimoque 
cultori  JV.  Leo  gratias  sincerrimas  hoc  loco  agere ,  quippe  qui 
in  arte  illa  mihi  dilectissima  me,  in  patria  urbe  versantem, 
amantissime  instituerit . 

